cyanic-selkie/wikianc huggingface dataset:
Sayɩnɩsmɩ
Ɛsɔ sɛtʊ ŋgbɛyɛ nɖɩ ɖɩ-tɔm ɖɩyɔɔdʊʊ yɔ paɣza kpaɣ kpaɣɖʊ 10 kɛ Ɛndɩ ɛjaɖɛ ɛlɛ pʊcɔ ɖa-alɩwaatʊ tʊ nɛ yɔ, tɩ-nɔɔ ɖɛyʊ kʊyɔ wɩlɩyʊ Rishabhanatha patasɩ-ɩ yaʊʊ ɖɔɖɔ Adinâtha pʊ-tɔbʊʊ se kajalaɣ wɩlɩyʊ. Ɛŋ-ŋgbɛyɛ nɖɩ ɖɩkpa ɖoŋ kpaɣ kpaɣɖʊ 6 alɩwaatʊ taa pʊcɔ palʊlɩ Yeesu Krɩstʊ pɩtɩŋna Mahâvîra, kpaagbaa tʊ Tirthankara.
Joseph Staline
Staline caa, Vissarion Djougachvili, kaakɛ nataŋgbalaa ñɛyɩyʊ nɛ ehiɣ ñɩm camɩyɛ, ɛlɛ ɛkpaɣ ɛ-tɩ nɛ sʊlʊm. Ɛ-tɛ Géorgie nɛ Hayi yɔɔ haɖaa nabɛyɛ taa, Djougha (ɛ-hɩɖɛ lɛ, peeɖe). E-ɖoo Ekaterina Gavrilovna Gueladzé, ñaakɛ tɔɔlɩ ñɛyɩyʊ Ossétie tɛtʊ taa. Krɩstʊ tʊ siŋ, ɛ-walʊ kiza-ɩ, eseɣti ɛ-pɩyalʊ se ɛkɛ fada nɛ ɛɛpɩzɩɣ hɛyʊʊ e-sukuli yɔɔ. Staline evebutu taa, ɛ-ñɩma sʊʊ 10 Gori cɔjɔ naŋ habɩyɛ.
Platɩnɩ
Platɩnɩ weyi paa anɩ ñɩnɩɣ se ɛna yɔ, keeke lɛ palaba ɛ-yɔɔ tʊmɩyɛ lɛ sɔɔja nɛ tɩnzɩ yɔɔ kpɛlɛkʊʊ tʊmɩyɛ tʊ Antonio Ulloa tʊ (1716 - 1795), ɛ nɛ Jeorge Juan y Santacilia (1713 - 1773), mba wiyaʊ Philippe 5 tʊ Ɛsɩpañɩ ɛjaɖɛ taa kaaɖʊwa powolo Fransɩɩ lɛɣtʊ tɩnaa tʊmɩyɛ ɖeɖe Peruu (1735 - 1745). Wondu naa lalaa mba patatɩɩ nata yɔ, Ulloa na platina del pinto, pɩkɛ ñɩɣlɩm pʊtʊ weyi patatɩɩ huyita-ɩ yɔ pana ɛ nɛ sika ñɩɣlɩm.
Theresa May
Theresa May kɛna Pritaniki ɛjaɖɛ taa kɩpaɣlʊ sɔsɔ nɔɔyʊ. Ɛwɛ paɣtʊ lɩzɩyaa tɛ pɩlɩʊ taa ɖooo agoza fenaɣ kacalaɣ ŋgʊ wiye pɩnaɣ 1997. Palʊla-ɩ aloma fenaɣ kacalaɣ ŋgʊ wiye pɩnaɣ 1956 kɛ Istburni, Pritaniki ɛjaɖɛ taa. Payaɣ ɛ-caa se Hubert Brasier (1917-1981) nɛ e-ɖoo kɔyɔ de Zaidee Mary (1928-1982). Ɛ-ñɩma cɔlɔ lɛ, eɖeke palʊlaa. Ɛ-caa kɛ layʊ sɔsɔ kɛ Aŋgilkani cɔɔcɩ kpaamɩŋ taa Aŋgilitɛɛrɩ ɛjaɖɛ taa. E-ɖoo kaakɛ weyi ɛma nʊkɔyʊ kpam kɛ kewiyaɣ lɩmaɣzɛ tiŋga payɩ yɔ. Theresa May wɛna pɩnzɩ 25 lɛ, ɛ-ñɩma sɩ: lɔɔɖɩyɛ kɛ ɛ-caa hiuna kɛkpɛdɛsaɣ nɛ pʊtɔcɔ piyele e-ɖoo yɔ, kʊdɔŋ nakʊyʊ ɛsɩbɩnaa. Pɩlabayɩ nɛ e-hola ɛɛtasʊʊ ɖɔm camɩyɛ.
Praagɩ
Praagɩ kɛna Cɛɛkɩ ɛjaɖɛ taa tɛtʊ sɔsɔtʊ naqtʊyʊ nɛ ndʊ kɩlɩna walanzɩ ɖɔɖɔ. Pɩnaɣ 2017 taa pakalɩ ɛyaa kɛ tɛtʊ sɔsɔtʊ tʊnɛ tɩ-taa lɛ pana ɛyaa ɛzɩ 1 280 508 yɔ. Pamaza Praagɩ tɛtʊ tʊnɛ ɖɩ-walanzɩ lɛ, panaa se ɖɩ-walanzɩ talɩ 49 600 km2. Payaɣ tɛtʊ tʊnɛ tɩ-taa maalika ñʊʊdʊ kɩfalʊ se Adriana Krnáčová (ANO 2011).
Ɛzɩ tɛtʋ sɔsɔtʋ lɛɛtʋ ɖɔɖɔ yɔ, Praagɩ tɛtʊ nɛ ajɛya lɛɛna taa tɛtʋ ɖʋ taabalɩyɛ nɛ palakɩ tʋm kʋɖʋma se tɔsʋʋ nɛ ɛsɩnda wobu ɛɖɛɛna poliŋ. Tɛtʋ ndʋ tɩ-taa natʊyʊ kɔyɔ: Kasaablanka, Pɛɛrɩlɛɛ, Siikaagoo, Fransɩ, Frankɩ Fɔrtɩ, Hambuuri, Kiyoto, Mɔɔsɩkʊʊ, Norambɛrgɩ, Paarii, Fonikisi, Tunisi, Niimi, Tiijɔni, Fiyɛɛnɩ, Hɛlɩsinkii, Pudaapɛstɩ, Yeruzalɛm, Riiga, Roterdam, Pratisilava, Lisboni, Pirmiŋgam.
Jimi Hendrix
Palʊla James Marshall Hendrix kɛ kamɩŋ fenaɣ kɩyakʊ 27 wiye pɩnaɣ 1942 kɛ Setli tɛtʊ taa, Etazunii taa nɛ ɛsɩ salaŋ fenaɣ kɩyakʊ 18 pɩnaɣ 1970 kɛ Lɔndrɩ tɛtʊ, Aŋgletɛrɩ ɛjaɖɛ taa. Hɩɖɛ nɖɩ pakɩlɩna-ɩ sɩm yɔ lɛ Jimi Hendrix nɛ ɛ-hɩɖɛ sɔsɔyɛ kɔyɔ Johnny Allen Hendrix. Ɛkɛ Amerika taa hendu teyu sɔsɔ nɔɔyʊ, ɛkɛ ɖɔɖɔ citarɩ maɖʊ, kpalahuwa lʊyʊ, wendu luɖu yaa tɩ-mayʊ. Ɛnʊ tʊlɩna hendu teu kɩkaʊ nakʊyʊ nɛ payaa-kʊ se Jimi Hendrix lɔnzɩnɖɛ. Etetee hendu pɩnzɩ sakɩyɛ, pɩnzɩ naanza yeke ete-tʊ, (1966-1970) ɛlɛ ɛwɛ pɩnzɩ mɩnɩŋ nɛɛlɛ taa mba paklila sɩm kitaarɩ ŋgʊ pamakɩna ladriki yɔ nɛ hendu teya sɔsɔɣa taa.
Fenasɩ cabɩ wayɩ kɛ powoba Kanada ɛjaɖɛ taa nɛ palʊlɩ pe-piya 5 nɛ pa-taa lɛ halɩpɩɣa kʊɖʊmaɣ nɛ abalɩpɩya naanza. Pɩya nzɩ sɩ-taa kɔyɔ Jimi Caa, James Allen Hendrix. Kamɩŋ fenaɣ 28 wiye pɩnaɣ 1922 kɛ Ross et Nora Hendrix pɩsa Kanada ɛjaɖɛ taa tɛtʊ ɛyaa siŋŋŋ. Ross sɩba pɩnaɣ 1930 nɛ Nora Hendrix ñasɩ pɩnaɣ 1984, ɛɛwɛna pɩnzɩ 100.
Kɔpɛrɩnɩsɩyɔm
Palaba kɔpɛrɩnɩsɩyɔm kajalaɣ ɖeɖe lɛlaɣ fenaɣ kɩyakʊ 9 pɩnaɣ 1996 Darmstadt tɛtʊ taa Caama ɛjaɖɛ taa, kɛ GSI (Gesellschaft für Schwerionenforschung). Pehiyi-ɩ lɛ pɩtɩŋna panaza pʊlɔŋ 208 hɔɔlʊʊ nakʊyʊ nɛ zɛnkɩ 70 tɛ nazɩyʊ sɩɣlɩyaa, nɛ pɩ-tɛ labɩtʊ ndʊ tɩ-taa peeɖe lɛ ŋñɩɩ kɔtɩɩ kʊyʊm nɔɔyʊ pehiɣa.
Fʊlʊyɔrɩ
Andreas Marggrad tɔm kisuzu tʊ kpa ɛ-ñʊʊ taa mbʊ lɛ, Carl Scheele paɣzɩ kpaɣ pɩnaɣ 1771 alɩwaatʊ taa ñɩnʊʊ fʊlʊyɔrɩ tɛ kpɛlɩ kpɛlɛkʊʊ lʊlʊʊ wɛtʊ, nɛ ɖɔɖɔ tazɩtʊ pɩlɩna ɛzɩma ɛnɛ ñɩmɩŋ lɩm naa pakatɩɣ dama lɛ mbʊ pɩlakɩ yɔ. Peeɖe ɛnaa se fʊlʊyɔrɩ kpaɣ añɩɣnʊʊ pɩtɩŋna ñɔsɩ nzɩ sɩlɩɣ alɩwaatʊ ndʊ poyozuu fʊlʊyɔrɩ nɛ sʊlɩfɩrɩkɩ ñɩmɩŋ lɩm nɛ pasazɩ mɩŋ kpaŋ yɔ. Palɩzɩ caajaasɩ nzɩ sɩwɛ pɩ-taa yɔ nɛ lɩm kɔyɔ pɩwɩlɩ se akalʊʊ pɩtɩŋna pɛkpɛndʊʊ amoniyaki yɔɔ. Ñɔsɩ nzɩ sɩ-nɛ lɩm pɛkpɛndʊʊ ɖama lɛ, pɩma paɣyɛ kʊlʊmɖɩyɛ naɖɩyɛ nɛ panaɣ se pɩkɛ pɩcakpalɩmɩyɛ.
Fʊlɩyɔrɩ, yee ɛjaɖɛ taa soŋgaɣ nɛ ɛsɔkaɣ taa wɛtʊ ɛwɛ camɩyɛ kɔyɔ fʊlʊyɔrɩ pɩsɩɣ tomnaɣ pɩsɩɣ dɩfʊlʊyɔrɩ F2, pɩkɛ pɩyʊ kɔtɩɩ naa naalɛ, pɩwɛ fadʊdʊ, pɩ-taa wɛ sɔtʊ piŋ nɛ ɛwɛna pʊʊ tɛ ɖoŋ piŋ. Pʊcɔ ɛpɩzɩ eyoli lɛ, pɩpɔzʊʊ se pɩtalɩ -219°C nɛ wasɩɣ ɖeɖe kɔyɔ -188°C. Yee fʊlʊyɔrɩ etukina tomnaɣ ɖaa kɔyɔ pɩñakɩ, pʊtɔɔ pɩla heŋ tɔnʊʊ yɔɔ nɛ halɩ pɩtalɩ mɔɔ.
Wisikii
Wisikii pɩkɛ ɖama hɛkʊʊ taa hɩɖɛ ndɩ payaɣ. Pɩkɛ wezuu sʊlʊm mbʊ palaba-pʊ nɛ malɩtɩ tɩŋ pee wena pajata yɔ yaa wena a-taa fɛyɩ malɩtɩ yɔ. Wisikii ɖɩlɩyɛ kɛ tɔmʊʊ kʊhɔmʊʊ kɛ Ekɔɔsɩ ɛyaa nɛ Irɩlandɩ ɛyaa pɛhɛkʊ taa. Paaweyi ɛlɩzɩɣ ɛtɩlɩyɛ pɩcɛlɩna canaʊ yɔ. Pʊwayɩ lɛ, patana wisikii ŋgʊ nɛ ajɛyaa kɩfana taa kiŋ (kɔzɩ kɔzɩ Etaazuunii nɛ Kanadaa ajɛyɛ taa). Ɖooo kpaɖʊ 19 tɛ pazɩɣ alɩwaatʊ taa sʊlʊm ɖoŋ mbʊ ɖɩlaɖɛ tɔyɩ Sapɔŋ ɛjaɖɛ taa nɛ wayi wayi ajɛyaa kɩfanaa lɛɛna taa.
Ɖomaɣ fenaɣ
Ɖomaɣ fenaɣ kɛ fenaɣ naanza ñɩŋa pɩnaɣ taa. Kɛwɛ Lakɩŋ fenaɣ ɛsɩntaa nɛ Agoza fenaɣ wayɩ.
Thomas Edison
Pɩnaɣ 1887 ehiu liidiya ɛzɩ tɔɔlaarɩnaa 40 000 pɩlɩɩna ɛ-tʊmɩyɛ nɖɩ ɛlɩza nɛ ɛyʊ pɩzʊ ɛma lɛlʊ kɛ takayaɣ polindaa yɔ. E-liidiye nɖɩ, nɖɩ ɛtʊlɩna ɛ-ñɩɩtʊ pɩsɩʊ kpɛlɩ kpɛlɩ tʊmɩyɛ nɛ ɛyaa-ɖɩ se Menlo Park. Ɛnɛ ñɩnɩya ɛzɩ 60 yɔ palakaɣna tʊmɩyɛ ɛlɛ ɛhɛyaɣ-wɛ. Ɛcɔŋgaɣna tʊma ɛzɩ 40 yɔɔ yɔ ɖama yɔɔ. Pʊyɔɔ kɛ paɖʊ-ɩ hɩɖɛ nɛ pɛcɛlɛ-ɩ Amerika taa camɩyɛ tʊma labʊ yaa lubu takayɩsɩ ɛzɩ 1 093 yɔ. Thomas Edison wɛ ɛ-ɖɩwɩlɩyɛ nɛ eɖou ñɩɩtʊ 4 ɖeke evemiye taa. Ɛmaɣmaɣ ɛyɔɔda se ɛpɩzʊ ɛwɛɛna ɛsɛ ɛzɩ kɩyakɩŋ naalɛ yaa paa naatozo, piiheɣ-i natʊyʊ.
Keteŋga kpeekpe you kacalaɣ ñɩŋgʊ lɩwa lɛ, ɛnɛ ɛ-tʊmlaɖaa polukaɣna malɩfanaa sɔsa nɛ pɛcɛlʊ yoya. Pɩnaɣ 1930, ɛlɛ ɛɛwɛna pɩnzɩ 83 nɛ ɛñɩnʊʊ tɩŋ 17 000 yɔɔ se ɛlɩzɩ pɩ-kɔɖɩyɛ. Pɩnaɣ ŋga ɛzɩ ɛ-kpaagbaɣ lubu takayaɣ. Pɩnaɣ 1931, ŋgʊ ɛ-sɛ kaasɛna ɛ-tʊma kɛ Wɛstɩ Oranje lɛ, etisi fezu, ɛɛwɛna pɩnzɩ 84.
Alaskaa
Kʊnʊmɩŋ weyi pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-ɩ sukulinaa taa ɖɔɖɔ yɔ, ɛɖoɔ nɛ ɩ-taa kɔyɔ:
Agoza fenaɣ
Ɛlɛ, paatasɩɣ kozuu fenaɣ ŋga ka-taa, poɖuu koɖuu, mbʋ pʋyɔɔ yɔ tɛʋ ɛɛtasɩɣ nɩʋ Ɖomaɣ fenaɣ se poɖuu.
Andorɩ
Payaɣ Andorɩa ɛjaɖɛ ñʊʊdʊ kɩfalʊ weyi ɛmalɩna Episkɔpʊ yɔ se Joan-Enric Vives i Sicília nɛ weyi ɛlɛ ñɔcɔŋna Fransɩ yɔɔ yɔ, ɛlɛ yɔ Emmanuel Macron nɛ ɛ-tɛ komina yɔɔ cɔnayʊ se Antoni Martí. Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ Katalaŋ. Ɛjaɖɛ ɖɩnɛ ɖɩ-taa tɛtʊ sɔsɔtʊ payaɣ se Andorre-la-Vieille nɛ ndʊ tɩkɩlɩna walanzɩ ɖɔɖɔ. Pɩnaɣ 2015 taa pakalɩ kɩgalʊʊ kɛ tɛtʊ sɔsɔtʊ tʊnɛ tɩ-taa lɛ pana ɛyaa ɛzɩ 85 580 yɔ. Yee ɛyʊ ɛsɔɔlaa se ɛyaa nɔɔyʊ kɛ kaŋgalafu yɔɔ ɛjaɖɛ ɖɩnɛ ɖɩ-taa kɔyɔ, pɩkɛna-ɩ kɩjɛyʊʊ se ɛma +376 ɛ-tɛ kaŋgalafu kpata yɔɔ pʊcɔ ŋɛ ɛɛma pɩtɛ ɛyʊʊ kaŋgalafu nimaɣ mayaɣ.
Pɔlɔnɩyɔm
Pɔlɔnɩyɔm kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 84 nɛ ɛ-yʊsaɣ ñɩŋa yɔ Po. Pɩkɛ ñɩɣyʊʊ ŋgʊ kɩwɛ kʊñɔŋ yɔ nɛ ɛwɛna cɛnzɩ tɔʊʊ tɛ ɖoŋ. Yeke koŋ agbele Po wɛna kɛɛkɛɛ ɛzɩ palʊlʊ-ɩ yɔ, ɛwɛ cazʊʊ cazʊʊ ʊranɩyɔm ñɩɣlɩm tɛtʊ taa (ɛkɛ pʊtʊ weyi pɔyɔkʊʊ radɔŋ pɩtɩŋna cɛnzɩ tɔʊʊ yɔ lɛ paan-ɩ yɔ nɛ ɛnʊ tɩna pɩjɛɖɛ kʊdɔmɩŋ).
Nɩhɔnɩyɔm
IUPAC ñɩɣ nesi ɛ-natʊ tɔm RIKEN saŋayɩŋ fenaɣ taa pɩnaɣ 2015, nɛ paha-ɩ ɛ-hɩɖɛ kpaagbaa nɖɛ kamɩŋ fenaɣ pɩnaɣ 2016 ɛlɛ pɛkɛdɩna Japɔŋ ɛjaɖɛ, peeɖe paana-ɩ kajalaɣ ɖeɖe keekee. Pɩɩkɛ pʊtʊ Mendeleïv kaayɔɔda ɛ-tɔm, kɛlɛ ɛlɛ ñaaya-ɩ se eka-talɩyɔm. Kiɖe tɛɛ nɩɣ taa lɛ, krɛkɩ nɛ latɛŋ kʊnʊmɩŋ taa lɛ, pama ɛ-hɩɖɛ nɛ tɔmpee naatozo, ana yɔ kʊyʊm-kʊyʊm-naatozo nɛ pɔsɔzɩ kɩzɔzʊʊ ɛsɩnda kɛ ɩyɔm ɖɔɖɔ ɛzɩ pʊtʊnaa kpɛlɩ kpɛlɛkʊʊ tɛ pʊtʊnaa lalaa yɔ.
Mɩsɩkʊm fenaɣ
Ɛlɛ, paatasɩɣ mɩsɩ kʋm fenaɣ ŋga ka-taa, pokozuu kokozuu, mbʋ pʋyɔɔ yɔ tɛʋ ɛɛtasɩɣ nɩɣ Ɖomaɣ fenaɣ taa se poɖuu.
Boubacar Traoré
Pɩpaɣzɩɣ-ɩ naʊ camɩyɛ yɔ, pɩnzɩ 1960 taa nɛ Boubacar Traoré ɛnʊ ɛɛkɛ Maalii ɛjaɖɛ taa sɔdʊ sɔsɔʊ nakʊyʊ. Ɛyaa sɔɔlɩ e-hendu teu nɛ tʊtɔya ɖɔɖɔ. E-hendu teu taa, ɛyɔdɩ ɛ-ɛjaɖɛ tɩ-yɔɔ wɛʊ tɔm nɛ ɖɩ-ñʊʊdʊ Modibo Keïta tɔm. Eteyele nɛ palɩzɩ ɛ-hendu kɩlɛmɩŋ takayɩsɩ tataɣ nakayɩ. Mbʊ yebina nɛ pɩwɛ se abalʊ ɛnʊ pɩkɛna-ɩ kɩcɩyʊ se ɛla tʊmayɛ ɛ-yɔɔ wɩɩ nɛ ehiu nɛ ɛtɔɔ.
1902
Pɩnaɣ 1902 kɛ pɩnaɣ 1902 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1902 kɛŋna naalɛ ñɩŋga. Kɛwɛ pɩnzɩ 1901 nɛ 1903 hɛkʋ taa. Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Azɔɔtɩ
Joseph Priestley labɩna azɔɔtɩ ɔkɩsɩzɛnɩ tɛ ñɩɣlɩm pɩyʊ N2O pɩnaɣ 1772. Amoniyaki NH3 ɖɔɖɔ lɛ, J. Priestley labɩna-kʊ pɩnaɣ 1774. Kajalaɣ hɔɔlaɣ ŋga kamʊʊ-kɛcɛlɩɣ nɛ keyeki nɛ azɔɔtɩ sʊʊ pɩ-taa H3N.BF3 yɔ Louis Joseph Gay-Lussac labɩna-kʊ pɩnaɣ 1809. Hɔɔlaɣ kajalaɣ ñɩŋa ŋga kɔkɔna tamsʊʊ nɛ azɔɔtɩ nɛ halozɛnɩ yɔ, azɔɔtɩ tɛ kɩlɔrɩrɩ naatozo NCL3, Pierre Louis Dulong labɩna-kʊ nɛ pʊ-nɔmɔʊ taa ɛ-ɛsɩyɛ lɛɛɖɛ yɔkɩ nɛ e-nee naatozo sɛtɩ alɩwaatʊ ndʊ ɛlakaɣ tʊmɩyɛ pʊtʊ ɛnʊ ɛ-yɔɔ, ŋgʊ ɛlɛ fɛyɩ ɖiɣ ɖiɣ nɛ ɛkɛ ɖɔɖɔ kɩmɩzɩɣ ɖoŋ tʊ.
Thomas Sankara
Thomas Sankara kɛ Purkina Faso ɛjaɖɛ taa sɔdʊʊ sɔsɔʊ nakʊyʊ. Palʊla-ɩ saŋgayɩŋ fenaɣ kɩyakʊ 21 pɩnaɣ 1949 nɛ ɛsɩ aloma fenaɣ 15 wiye pɩnaɣ 1987 ɛɛwɛna pɩnzɩ 37. Palʊila-ɩ Yako tɛtʊ taa, Hoti Fɔlɩtaa nɛ pakʊ-ɩ Wagaadugu, Purkina Faso ɛjaɖɛ taa. Palʊla-ɩ lɛ payaɣwaɣ-ɩ se Thomas Isidore Noël Sankara nɛ ɛsɛ hɩɖɛ se Le Che Guevara Africain. Payaɣ ɛ-halʊ se Mariam Sermé nɛ pɛwɛna pɩya naalɛ: Philippe Sankara nɛ e-neu Auguste Sankara. Ɛ-caa kɛ fulaani nɛ e-ɖoo kɛ Mɔɔsɔ tʊ. Pɛ-kɛ Kristu mba. Ɛ-caa kaakɛ sɔɔja nɛ paasɩ-ɩ ɖakʊtanaa tʊmɩyɛ ɖɩlaɖɛ nɛ keteŋga kpeekpe you naalɛ ŋgʊ taa kɛ pakpa-ɩ nɛ paɖʊ-ɩ salaka.
Newton ciiduu paɣtʋ ndɩ ndɩ
Lɔŋsɩnɖʋ sɔsɔ nɔɔyʋ payaɣ se Isaac Newton. Ɛma takayaɣ nakɛyɛ nɛ payaɣ-kɛ Philosophiae naturalis principia mathematica. Pɩnaɣ 1687 taa ɛma ɛ-takayaɣ ŋ́ga.
Flɛrɔvɩyɔm
Nɔɔnɔɔ labɩtʊ ndʊ pana flɛrɔvɩyɔm pee taa yɔ palaba-tʊ mɩsɩkʊm fenaɣ taa pɩnaɣ 1999 alɩwaatʊ ndʊ ŋgbɛyɛ kʊyʊmɖɩyɛ nɖɩ ɖɩɖana paazʊʊ plʊtɔnɩyɔm 244 yɔɔ tʊmɩyɛ yɔ. Pala flɛvɩyɔm tɛ ŋñɩɩ kɔtɩɩ waa naalɛ, pɩtɩŋna pɔyɔka alɩfa 9,82 Me alɩwaatʊ ŋñɩɩ 2,6 s. Pɛcɛlɛ tʊmɩyɛ nɖɩ kajalaɣ ɖeɖe 288Fl pɩlɩna ndʊ paatɛma labʊ tɩyɔɔ, paɖanɩɣ kam ñʊʊ siŋ peeɖe pɩha waɖɛ nɛ pɛcɛlɛ-tʊ 289Fl.
Alpha Oumar Konaré
Ɖajaa weyi payaɣ se Alpha Oumar Konaré yɔ, ɛkɛ Maalii ɛjaɖɛ politiki laɖʋ sɔsɔ nɔɔyʋ. Ɛɛkɛ Maalii ɛjaɖɛ ñʋʋdʋʋ, kpaɣ pɩnaɣ 1992 nɛ puwolo pɩsɩɩna pɩnaɣ 2002 ñɩŋa taa. Ɛnʋ kɛkɛŋna Afrɩka ajɛya kɩkpɛndʋʋ nɛ ɖama nɩnaʋ ŋgbɛyɛ nɔɔ yɔɔ ɖɛyʋ pʋkɔɔ pɩsɩɩna pɩnaɣ 2008 ñɩŋga taa.
Tayi Kʋnʋŋ
Tayi kɛna Tayi kadayi pɩlʊʊ taa kʊnʊŋ nakʊyʊ ŋgʊ pɔyɔɔdʊ Tayilandi ɛjaɖɛ taa yɔ. Kʊnʊŋ pawɩlʊ sukulinaa taa nɛ pɔyɔɔdʊ komina tʊma taa. Tayilandi ɛjaɖɛ taa lɛ mba payaɣ-wɛ se Tayi Siyamua yɔ pɛwɛ ɛjaɖɛ nɖɩ ɖɩ-hɛkʊ taa nɛ pawɛ ɛzɩ ɛyaa miliyɔoɔnaa nɛɛlɛ nɛ nɛɛlɛ nɛ kakpanzɩ pɛ-hɛkʊ taa yɔ.
Arakanzaa
Arkanzaa kɛna Etaazuunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpaɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ. Tɛtʊ ndʊ tɩcɔ Arkanzaa nɛ tɩta yɔ tɩkpɛnda looɖo nɛ ndʊ yɔ: Wɩsɩ ɖɩɖʊyɛ taa lɛ, Oklahoma, wɩsɩ ɖɩ-ɖʊyɛ taa nɛ hadɛ kiŋ lɛ, Tenesi, Misisipii nɛ Tɛkzasi, hayʊ kiŋ lɛ Misurii piyele nɛ hadɛ kiŋ kpataa lɛ, Luwiziyaana.
Saŋayɩŋ fenaɣ
Fenaɣ ŋga ka-taa kɛ kabɩyɛ mba yeki papaɣ kamɩŋ pɩkɩlɩ ɛzɩ Kamɩŋ fenaɣ maɣmaɣ taa yɔ, mbʋ pʋyɔɔ yɔ tɛʋ ɛɛtasɩɣ nɩʋ lɔŋ lɛ, tɔɔnasɩ tɩŋa tatɩɩpɩta pɩkɩla nɛ mɩla.
Yuda mba naŋ
Yuda naŋ taa wɛʊʊ yɔ paa pɩkɩlɩ ɛzɩma yɔ kɩ-taa wɛʊ kɩlaʊ pɩyɛ sɔsɔyɛ, pʊ-tɔbʊʊ lone sɔsɔyɛ nɖɩ ɖɩ-taa pasɩɣ Tora yɔ, Tora kɛ Ɛsɔ Tɔm takayaɣ sɔsɔ taa kajalaɣ takayasɩ kagbanzɩ, takayasɩ nzɩ payaɣ se Moose takayasɩ. Kuduyiŋ ɛnʊ ɛ-taa wɛʊʊ ɖɔɖɔ kedizasɩ lona. Ɛ-taa wɛɛ ɖɔɖɔ kpɛlɛkɩtʊ kuduyiŋ cikpeŋ. Yuda naŋ kɩ-taa peeɖe pɛkpɛlɛkʊʊ sɔnzɩ paɣtʊ nɛ hebra kʊnʊŋ paa piyaa yaa ɛyaa sɔsa.
1906
Pɩnaɣ 1906 kɛ pɩnaɣ 1906 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 19016 kɛŋna loɖo ñɩŋga. Kɛwɛ pɩnzɩ 1905 nɛ 1907 hɛkʋ taa. Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba : =1906 taa lakasɩ sɔsɔsɩ =
Ronald Reagan
Pɩla mbʊ ɖɔɖɔ nɛ pɩnaɣ 1980 taa powoba caca ɖɩ-tɔyɛ yɛ lɛ, Ronald Reagon wa nɛ ɛkɛna Etazunii tɛtʊ ñʊʊdʊ 40 ñɩnʊ. Alɩwaatʊ ndʊ ɛɛkɛna Etazunii tɛtʊ ñʊʊdʊ yɔ, ɛñaɣ pana nɛ tɛtʊ ndʊ tɩ-taa mbʊ mbʊ pɩtaaɖɔŋ camɩyɛ yɔ, ɛñɔɔzɩ nɛ alɩwaatʊ ndʊ tɛtʊ ndʊ tɩɖʊwaɣ kʊñɔŋ pɔʊ taa yɔ, ɛlɩzɩ lɩmaɣza naaayɛ nɛ palɩ pɩ-taa. Ɛ-tɛ keyiitu tɛma lɛ, paɖaɣnɩ caca tɔʊ se pɑlɩzɩ ɛjaɖɛ ñʊʊdʊ kɩfalʊ nɛ ɛnʊ ɖɔɖɔ ɛ-yɔɔ ɛyaa tasɩ ɖʊʊ sɔɔlɩm nɛ lidau.
Facebook
Payaɣ mbʋ se Facebook yɔ, pɩkɛ ɛntɛrɩnɛtɩ hayɩm taa wilaʋ nakʋyʋ. Ɖomaɣ ŋga papɩzɩɣ poɖuu wilaʋ ŋ́gʋ kɩ-taa yɔ, ŋgaa yɔ : kɩlɛmɩŋ nɛ fotonaa nɛ fidewonaa nɛ takayɩsɩ ndɩ ndɩ. Ɛyaa pɩzɩɣ peyekiɣna ɖama tɔm Facebook yɔɔ. Ɛyaa pɩzɩɣ ɖɔɖɔ paɖʋ ŋgbɛyɛ yaa pâla tikasɩ ndɩ ndɩ nɛ pâla tʋma naayɛ Facebook yɔɔ.
Google wayɩ lɛ, mbʋ payaɣ se YouTube yɔ pɩtɩŋ Youtube wayɩ lɛ, Facebook tɩŋ nɛ wilaʋ kʋnɛ kɩ-wayɩ lɛ, Yahoo ñatɩŋ. Saŋayɩŋ fenaɣ taa, pɩnaɣ 2015 taa, pɔcɔnaa nɛ pana lɛ, kedeŋa kpeekpe yɔɔ ɛyaa miiliyarɩ waa 1,59 lakɩ tʋmɩyɛ nɛ wilaŋ sɔsɔŋ naanza ḿba paa evemiye nɖɩ.
Emmanuelle Yacoubi
Emmanuelle Yacoubi kɛna hendu teyu, amʊzɛ laɖʊ nɛ tanaʊ kʊyʊ nɔɔyʊ. Ɛkɛ Fransɩ nɛ Togo ajɛya taa tʊ. Ɛlaba sukuli kɛ Tuluuzi tɛtʊ taa, Fransɩ ɛjaɖɛ taa tɔsʊʊ nɛ kɛdaɣ yɔ kɩ-taa.
1907
Pɩnaɣ 1907 kɛ pɩnaɣ 1907 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1907 kɛŋna lʋbɛ ñɩŋga. Kɛwɛ pɩnzɩ 1906 nɛ 1908 hɛkʋ taa. Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba : =1907 taa lakasɩ sɔsɔsɩ =
Salpêtre sukuli
Ɛyaa mba pasɩɣana Charcot ɛzɩ ɛ-ɛyaa yɔ Salpêtre sukuli ŋgʊ kɩ-taa yɔ mba yɔ Joseph Babinski, Paul Richer, Alfred Binet, Charles Féré, Pierre Janet, Georges Gilles de La Tourette, Achille Souques, Jules Cotard, Pierre Marie, Gilbert Ballet, Paul Regnard, Désiré-Magloire Bourneville, Ferdinand Bottey, Paul Brémaud nɛ Amédée Dumontpallier. Salpêtre sukuli taa tʊma caɣ piŋ kɛ ɖɔkɔtɔ naa mɛwɛ mandɩ waa sakɩyɛ yɔɔ kɛ alɩwaatʊ ndʊ tɩ-taa kpaɣ ɛzɩ Sigmund Freud, Eugen Bleuler yaa Joseph Delboeuf.
Wɩsɩ
Ɖenɖe panaɣ-tʊ yɔ
=Ɩcɔna ɖɔɖɔ=
Pɩnzɩ kutoku
Pɩnzɩ kutoku kɛŋna pɩnzɩ mɩŋɩŋ hiu. Fenasɩ takayaɣ taa lɛ, pɩnaɣ kpɛɖɛ ŋga fɛyɩ. Fenasɩ takayaɣ ŋga ɖɩɖɩɩna-kɛ naʊ nɛ ɖɩtɩŋɩɣ kapaɣtʊ yɔɔ yɔ, Anno Domini lɩzɩna-kɛ nɛ kacalaɣ pɩnaɣ kutoku paɣzɩna kɔlaɣ fenaɣ kɔɔnɔɔ wiye pɩna kɔɔnɔɔ ŋga; pɩnzɩ kutoku naalɛ ñɩŋga ñapaɣzɩ kɔlaɣ fenaɣ kɔɔnɔɔ wiye pɩnaɣ 1001 nɛ pɩnzɩ kutoku naadozo ñɩŋga ñapaɣzɩ kɔlaɣ fenaɣ kɔɔnɔɔ wiye pɩnaɣ 2001.
Hola kʊdɔŋ
Hola kʊdɔŋ yaa hola yɔɔ kpaʊʊ kʊdɔŋ pɩkɛ kpaŋ kʊdɔmɩŋ kpɛlɛkʊʊ tʊmɩyɛ ɖeɖe kɛ ñʊʊ cɔʊʊ kʊdɔŋ ɛlɛ kʊdɔŋ tʊ ɛnʊ ɛnaɣ ɛ-maɣmaɣ mbʊ pɩkɛna-ɩ yɔ nɛ ɛlakɩ kʊñɔŋ yɔ. Kɛlɛ pʊtʊ ɛnʊ ɛtɛkɛ kpaŋ keekee mbʊ pʊyɔɔ kpaŋ tʊ maɣmaɣ lɛ ɛɛnaɣ mbʊ ɛlakɩ.
Ɔɔrɩdɩnatɛɛrɩ
Kpaɣ pɩnaɣ 1834 nɛ puwolo pɩnaɣ 1837 taa ɖajaa Charles Babbage luba akɔnta n̄ɩɣyʋʋ nakʋyʋ nɛ ɛsɔzɩna mba ɖajanaa panɛ: Blaise Pascal nɛ Jacquard n̄aaluba yɔ. Kaarɩtɩnaa nabɛyɛ, pɔ-yɔɔ nɛ pɔŋ n̄ɩɩɩ n̄ɩɩɩ waa. Pɔ-yɔɔ pawɩlɩɣ ɛzɩma mbʋ ɛyʋ ɛla akɔnta nɛ n̄ɩɣyʋʋ ŋ́gʋ yɔ. Kajalaɣ n̄ɩɣyʋʋ ŋgʋ kɩlɛɣzɩ ɛyʋ lɛɣtʋ lone taa yɔ, paya-kʋ " Pascaline". Alɩwaatʋ ńdʋ tɩ-taa Charles Babbage maɣzaa nɛ elu wondu ndɩ ndɩ ndʋ tɩwɛ ɔɔrɩdɩnatɛɛrɩ kɩfalʋʋ yɔɔ yɔ tɩ-taa natʋyʋ sakɩyɛ. Babbage n̄ɩna e-wezuu caɣʋ taa se, elu ɔɔrɩdɩnatɛɛrɩ ŋgʋ kɩpɩzɩɣ kɩmaɣzɩ ɛzɩ ɛyʋ maɣzʋʋ yɔ, ɛlɛ ɛtpɩzɩ. Ɛyaa sakɩyɛ n̄ɩnɩ alɩwaatʋ ndʋ tɩ-taa se polubi-kʋ, ɛlɛ, patapɩzɩ ɖɔɖɔ.
Ɖama hɔm ɖoŋ (gravitation)
Tɛtʊ yekina nɛ ɖoŋ ɛnɩ ɛpɩzɩɣ ɛlakɩ nɛ tomnasɩ sɔsɔsɩ hɔŋ ɖama. Tɛtʊ wɛna ɖoŋ weyi ɛhɔŋ yɔ. Tɛtʊ ɖoŋ weyi ɛhɔŋ yɔ ɛlakɩ nɛ ɛyʊ pɩzɩɣ ɛsɩŋɩɣ tɛtʊ yɔɔ hiɣhiɣ nɛ ɛɛtɔlʊʊ. Ɖoŋ ɛnɩ ɛlakɩna ɖɔɖɔ nɛ ɛsɔtɔnʊʊ tɛɛ wondu ndɩ ndɩ hɔŋ ɖama. Ɖɩkpaɣ ɛzɩ mbʊ payaɣna fransɩɩ kʊnʊŋ taa se « marée » nɛ mba pɔcɔʊ wɩsɩ nɛ pataŋ yɔ, ɛzɩ wɩsɩ cɔʊ taŋgalam waa (planètes) tɛ « orbite » nɛ ɛsɔdaa tomnasɩ yaa pʊdʊnaa sakɩyɛ tɛ mbʊ payaɣna fransɩɩ kʊnʊŋ taa se «sphéricité » yɔ. Tɔm tobi taa se kedeŋa yɔɔ cɩnɛ mbʊ payaɣ se kravitasiyɔɔ yɔ mbʊ lakɩna nɛ ɛsɔtɔnʊʊ tɛɛ tomnasɩ yaa pʊdʊnaa ndɩ ndɩ cɔʊ nɛ pɔhɔŋ ɖama.
Ositraali Lɩŋamʊʊ
Teŋgunaa ndɩ ndɩ kpɛndɩna nɛ pɩla Ositraali lɩŋgamʊʊ kʊnɛ. Teŋgʊnaa mba pa-taa kɔyɔ: Amuindisɛni teŋgu, Pelinisihausini nɛ Dirakɩ hɔɔlɩɣ nakʊyʊ, Sikitiya teŋgu, Wedɛlɩ teŋgu, Wiyaʊ sɔsɔ Haakon VII teŋgu, Lazarev teŋgu, Riiser Larsen teŋgu, Cosmonautinaa teŋgu, Entente teŋgu, Davis teŋgu, Mawson teŋgu, Dumont d'Urville teŋgu, Somov teŋgu, Ross teŋgu.
Prɔmɛtɩyɔm
Pʊtʊ ɛnʊ ɛ-hɩɖɛ lɩna prométhée, pɩkɛ krɛkɩ pɔpɔtʊ tɔm kɩɖalatʊ natʊyʊ ndʊ pɔtɔŋ se tɩmɩla miŋ kɛ Ɛsɔ naa cɔlɔ. Paalakɩ-ɩ nɛ tʊmɩyɛ naɖɩyɛ pɩtasɩna mʊntʊsɩŋ tʊmɩyɛ pɩlɩna ɛ-tɛ cɛkasɩ tɔʊʊ yɔɔ. Palaba-ɩ nɛ tʊmɩyɛ ɛzɩ pʊtʊ weyi ɛkɛ fefeku pɩyʊ kɛ Systems Nuclear Auxiliary Powers nɔmɔʊ taa nɛ ɖɔɖɔ palabɩ-ɩ nɛ tʊmɩyɛ ñamɩyɛ sɛzɩyʊ ɖeɖe.
Gabriel García Márquez
Palʋla Gabriel García Márquez kɛ lakɩŋ fenaɣ kɩyakʋ 6 wiye pɩnaɣ 1927 ñɩŋga taa kɛ Arakataka tɛtʊ taa, kolombii ɛjaɖɛ taa. Mɛkɩsiki tɛtʊ taa ɛsɩba ɖomaɣ fenaɣ 17 wiye pɩnaɣ 2014, ɛɛwɛna pinzɩ 87. Ɛ-pɩcatʋ taa ɛɛkɛ pɩɣa ŋga kɛwɛ lɛɣtʋ siŋŋ yɔ. Ɛ-hɩɖɛ maɣmaɣ kɛlɛ Gabriel José de la Concordia García Márquez.
Ɛ-tʊma kacalaɣ ñɩna kɔyɔ: takayɩsɩ kɩkalasɩ maʊ nɛ kataɣzasɩ tɔm maʊ pɩnɛ eseɣɖe tɔm heyu. Ɛkɛ ɖɔɖɔ politiki sazɩyʊ-tʊ sɔsɔ nɔɔyʊ. Pɩnaɣ 1982 taa kɛ paha-ɩ wɛɛ naayɛ taa takayɩ lɔnsɩnɖɛ nɛ sɩmaʊ samtʊ nimiye. Ɛ-ɛjaɖɛ taa, pɩkɩlina Amerika nɛ haɖe kiŋ payaɣ-ɩ yem se Gabo nɛ pɩnzɩ XX taa ɛwɛ takayɩsɩ lɔnsɩnɖa mba pa-hɩla kɩla sɛʊ nɛ mba pakɩla-wɛ sɔɔlʊ yɔ pa-taa. Asɣla takayɩsɩ maya kɛtɩɣna-ɩ nɛ François Rabelais, Miguel de Cervantes yaa ɛzɩ Victor Hugo yɔ, pɩlɩɩna matʊ nɖʊ ɛmaɣ yɔ tɩ-yɔɔ.
kɛŋna kacalaɣ pɩɣa kɛ pɩya 11 taa. Ɛ-caa kɛ payaɣ se Gabriel Eligio García (1901-1984) nɛ e-ɖoo kɔyɔ Luisa Santiaga Márquez Iguarán (1905-2002). Palʊla-ɩ lɛ, tɛʊ nɛ heelim nabʊyʊ kɛwɛɛ nɛ pɔhɔkɩ ɛ-sɔndʊ nɛ ɛmaɣmaɣ e-pondone nɛ powona-ɩ fɛɖaatɛ. Mbʊ yebina nɛ ɛwɛɛna kkudoŋ nakʊyʊ: ɛtɔsɔɔlɩ se ɛwɛɛ eɖeke yaa cɩkpɛndʊ taa. Palʊla-ɩ pɩtɛ wɛtʊ taa mbʊ lɛ, ɛ-caa weyiu ɛɛkɛ polindaa takayɩsɩ manayʊ yɔ, ɛtɩ yebu ɛ-tʊmɩyɛ nɖɩ nɛ ɛpɩsɩ ɖakʊta taa kɔ pɛdɩyʊ.
Faure Essozimna Gnassingbé
Ɖajaa Faure Essozimna Gnassingbé laba tɔsʋʋ sukuli nɛ ɛmʋ kɩ-takayaɣ kɩtɛzaɣ. Paarii-Dauphine tɛtʋ taa ɛlaba e-sukuli ŋ́gʋ. Ɛmʋ ɖɔɖɔ takayaɣ sɔsaɣ ŋga payaɣ se MBA yɔ George Washington sukuli sɔsɔʋ taa.
Paɣtʋ lɩzɩyʋ wayɩ lɛ, ɖajaa Faure E. Gnassingbé kɛkɛ samaɣ tʋma labʋ nɛ tɛtɛɛ ñɩm nɛ aseɣɖe tɔm susuu tɛ Minisi. Hasɩyaɖɛ fenaɣ kɩyakʋ nɛɛlɛ nɛ nakʋ (29), waaɣ naza pɩnaɣ 2003 taa pakpa-ɩ se ɛkɛ Minisi ɛnʋ. Alɩwaatʋ ndʋʋ lɛ, ɖajaa Koffi Sama kɛkɛna Togo komina nɔɔ yɔɔ tʋ.
Kɔyɩna alɩwaatʋ ndʋ Ñʋʋdʋ Eyadèma fɛyɩ yɔ, ɖajaa Fambaré Natchamba taawɛɛ Togo taa. Ɛnɩ Ñʋʋdʋ Eyadèma sɩm nɛ ɛkɔɔ se ɛsʋʋ Togo taa lɛ, Togo sɔɔjanaa ɖaŋɩ-ɩ Togo nɛ Ɖahʋma pa-ajɛyɛ naalɛ ana a-kamaɣ yɔɔ, ɛtapɩzɩ ɛsʋʋ Togo taa.
Pierre-Simon de Laplace
Pɩnaɣ 1769 ɛɖɛɛ ewolo Paarii se ɛkatɩ tɩlɩyɛ wɩlɩyʊ sɔsɔ nɔyʊ alɩwaatʊ ndʊ tɩ-taa, ɛlɛ payaɣ d’Alembert, ɛ-tɛ talʊʊ peeɖe tɩŋna yɔɔ kɩɖɩnaʊ takayaɣ ŋga kalɩna Le Canu cɔlɔ yɔ. Kajalaɣ lɛ, ɛlaɣ kizi, d’Alembert kpɛdɛyɛ lɛ, ɛ-yɔɔ hɛɛ mbʊ pʊyɔɔ yɔ ɛmazɩ takayɩ hatʊ naanaza nasɩyɛ yɔɔ kɛ mbʊ pɩfɛyɩ ɖoŋ yɔ yaa pɩɩlakɩ tʊmɩyɛ pʊ-tɔm kɛlɛ ɛ-laŋgɩyɛ hɛɛ. Ɛyʊ ɛnɛyɔ ɛmʊ-ɩ lɛɣtʊ tʊmɩyɛ wɩlʊʊ sɔjana kewiyaɣ sukuli taa. Pɛhɛyɩ pɩnaɣ taa liviri naa 1400 nɛ pʊwayi ɖɔɖɔ lɛ, palabɩ-ɩ haya sukuli ŋgʊ kɩ-taa peeɖe.
Youssou N'Dour
Ɛpaɣza hendu teu ɛlɛ ɛɛwɛna pɩnzɩ 19 nɛ ɛtapɩzɩ ɛsʊ sukili kɩtɛzʊ taa.Senegalɩ ɛjaɖɛ taa weyi payaɣ-ɩ se Ibrahima Sylla yɔ, ɛnʊ lɩzɩna ɛ-kacalaɣ tataɣ kɛ Studio Golden Baobab taa. Ɛna hendu teya sɔsɔ sɔsɔ ɛzɩ Peter Gabriel, Paul Simon, Manu Dibango, Alan Stivell yɔ palaba tʊma. Ɛtataɣ ŋga ka-hɩɖɛ kɩla sɛʊ yɔ, ŋgalɛ 7 Seconds, nɛ ɛna Neneh Cherry petena-kɛ.
Tɛtʊ tɛɛ mamacɩɣɖɛ
Pɩnaɣ 2019 tɛŋgaɣ lɛ, panaa se keteŋga kpeekpe taa tɛtɛɛ kpeetaɣ mala wena awɛɛ yɔ, atalʊ ɛzɩ tɔɔnɩ miliyaɖina 1 070 Gt yɔ. Pɩ-taa lɛ, Etazunii wɛna 23,3 %, Rusii ñɛwɛɛna 15,2 %, Ositiɖali 13,9 % nɛ Siini taa lɛ 13,2 %  ñɛwɛna. wɛʊ. Pɩtɩŋga mbʊ yɔ, pɩmakɩɣna pɩnzɩ ɛzɩ 132 yɔ kɛ palakɩna tʊmɩyɛ yee pɩmakɩɣna pɩnaɣ 2019 taa palabɩnɑʊ tʊmɩyɛ kɔyɔ. Tɛtɛɛ mala ana awɛtʊ talʊ ɛzɩ 80 yɔ kɛ mɩnɩʊ yɔɔ nɛ ajɛya kagbanzɩ taa kɛ pɩwɛɛ. Ajɛya ana yɔ: Siini (47,3 %), Ɛndɩ 9,3 %), Etazunii (7,9 %),  Ɛndonezii (7,5 %)  nɛ Ositiɖali (6,2 %).
Sergueï Rachmaninov
Sergueï Vassilievitch Rachmaninov kɛna weyi eluki wendu yaa ɛmaɣ-tʊ yɔ, ɛsɔɔla piyano mabʊ ɖɔɖɔ kamaɣ fɛyɩ nɛ ɛkɛ ɖɔɖɔ soo maɖa ɖɩcaɣyɛ taa lɛ, ɛkɛ sɔsɔ nɔɔyʊ. Eluba yaa ɛma wendu ndʊ yɔ tɩkɛna ñʊʊda maɣzɩm takayaɣ kɩkalaɣ ɖɔɖɔ nɛ wendu ndʊ tɩ-taa tɔm pee lɩna ɛwɩlɩya Frédéric Chopin, Tchaïkovski nɛ Rimski-Korsakov pɔ-cɔlɔ. Sergueï Vassilievitch Rachmaninov caa kɛ payaɣ se Arkadievitch Rachmaninov (1841–1916), nɛ ɛkɛ sɔɔja sɔsɔ Rusi ɛjaɖɛ taa.
Eluba wendu ndʊ yɔ tɩɖɔɔ kamaɣ fɛyɩ. Ɛwɛ Etazunii tɛtʊ taa lɛ kedeŋga kpeekpe you naalɛ ñɩŋgʊ paɣza nɛ pɩwɛ-ɩ kaɖɛ se ɛpɩsɩ Erɔpʊ taa kɛ ɛpɛlɔ Tatiana cɔlɔ,weyi ɛwɛ Fransɩ ɛjaɖɛ taa yɔ. Piyebina nɛ pɩnaɣ 1941 ɛlu ɛ-tɛ kpaagbaa wendu nɛ ɛyaa-tʊ se les Danses symphoniques yaa wengalasɩ payɛ. Wendu tʊnɛ tɩ-taa lɛ ɛyɔɔda ɛyʊ wezu caɣʊ tɔm: tanadɛɛ, wɩsɩ taa nɛ ɖanɣ. Pɩla mbʊ lɛ, ɛtɛzɩ yabʊ ɖaɣ kɛ Etazunii peeɖe nɛ ɛwɛɛna peeɖe ɛjaɖɛ takayaɣ.Pɩnzɩ 1042 nɛ 1943 taa kɛ pɩcɛɣɖɛ kʊdɔŋ kpa e-hiliu nɛ lakɩŋ fenaɣ 28 wiye pɩnaɣ 1943 lɛ, etisi fezu, ɛɛwɛna pɩnzɩ 69.
Ɛyabɩyɛ
Ayaba wena awɛ lakɩŋ taa yem yɔ, naayɛ wɛ ɖɔɖɔ ɖɩsɩ nɛ awɛ Azii nɛ wɩsɩ ɖɩlɩyɛ nɛ hadɛ kiŋ nɛ Ɛndɩ tɛtʊ ndʊ payaɣ-tʊ se Papuwazi-Nuvɛlɩ-Kiine. Ayaba wena awɛ peeɖe yɔ, atakɩlɩ mʊtʊ ɛlɛ a-taa pee wɛɛ. Nabayɛ yɔɔdʊ yɔɔdasɩ nasɩ se pɩwɛ ɛzɩ papaazʊ ayaba hayʊ yɔ pɩpɩzʊ pɩtalɩ pɩnzɩ 10 000 kɛ Nuvɛlɩ Kiine taa nɛ pɩwaɖi pɩtalɩ Azii wɩsɩ ɖɩlɩyɛ nɛ hadɛ kiŋ.
Twitter
Piteleɖi nɛ Twitter samaɣ piyuu pɩsɩ kedeŋa kpeekpe hakuu ŋgʋ paa anɩ ɛhayɩɣna-kʋ yɔ. Lɛlaɣ fenaɣ ɖɩtɛnɖɛ taa, pɩnaɣ 2012 ñɩŋa taa ɛyaa miiliyɔɔ waa taŋga (500) nɛ pɩɖɛɛ pʋ-yɔɔ lakaɣna Twitter samaɣ piyuu nɛ tʋmɩyɛ.
Zaïko Langa Langa
Payaɣ Zaïko Langa Langa ɖɔɖɔ se Zaiko Langa Langa Nkolo Mboka. Pɩtɛna ɛyʊ nɔɔyʊ hɩɖɛ ɛlɛ pɩkɛna hendu teyaa ŋgbɛyɛ naɖɩyɛ. Palɩza-ɖɩ pɩnaɣ 1969 kɛ Kɔŋgo Kinsasa ɛjaɖɛ taa alɩwaatʊ ndʊ payawaɣ Sayiri ɖɔɖɔ se Koŋgo yɔ. Pɩnzɩ 1970 taa kpem kɛ ŋgbɛyɛ ɖɩnɛ ɖɩtɛ miŋ taa nɛ hendu teya sɔsɔ sɔsɔ kaawɛ ɖɩ-taa. Pa-taa kɔyɔ: Papa Wemba, Pépé Felly, Evoloko Jocker, Jossart N'yoka Longo, Bimi Ombalé. Pɩtasɩ ɖɔɖɔ lɛ, hendu teu aŋgba ndɩ ndɩ ñɔɔ ɖɩ-yɔɔ yɔɔ. Aŋgba ana a-taa kɔyɔ: Isifi Lokole (en), Yoka Lokole, Langa Langa Stars, Choc Stars, Le Grand Zaiko Wawa, Quartier Latin International, Viva La Musica.
Pɛnsilvaanii
Payaɣ Pɛnsilvaanii ɛjaɖɛ cikpeɖe ɖɩnɛ ɖɩ-ñʊʊdʊ se Tom Wolf (D) piyele nɛ komina ñʊndinaa kɔyɔ: Bob Casey, Jr. (D) nɛ Pat Toomey (R).
Armenii
Tɛtʊ tʊnɛ tɩ-walanzɩ taa maɣna ɛzɩ 29 743 km2 ɛlɛ ɖenɖe lɩm wɛɛ yɔ peeɖe ɖeke talɩʊ ɛzɩ 4,7 km2. Kɔlaɣ fenaɣ 2016 taa pakala ɛyaa kɛ ɛjaɖɛ nɖɩ ɖɩ-taa lɛ, pɛkpɛnda 2 998 600. Ɛjaɖɛ ɖɩnɛ ɖɩ-tɛtʊ sɔsɔ payaɣ se Erevaŋ nɛ liidiya nɖɩ pɔtɔkjɩ-ɖɩ peeɖe yɔ payaɣ-ɖɩ seTram. Kʊnʊmɩŋ weyi pɔyɔɔdɩɣ komina tʊma taa nɛ pawɩlɩʊj sukulinaa taa yɔ, ɩnʊʊ lɛ Erevŋ nɛ Armenii.
Ɔkɩsɩzɛnɩ
Ɔkɩsɩzɛnɩ kɛ kpɛlɩ kpɛlɛkʊʊ taa pɩyʊ weyi ɛ-ñʊʊ mayaɣ kɔyɔ 8 nɛ yʊsaɣ ñɩŋga yɔ O. Ɛnʊ kɛna nɔɔ ɖɛyʊ salɩkɔzɛnɩ waa kpeɣlʊʊ taa, nɛ nabʊyʊ taa payɣ se ɔkɩsɩzɛnɩ waa hɔɔlʊʊ. Ɛyaa naalɛ ñɩnɩna nɛ pana pʊtʊ ɛnʊ, Sʊyɛdɩ tʊ Carl Wilhelm Scheele kɛ Uppsala tɛtʊ taa pɩnaɣ 1772 nɛ Piritaniki tʊ Joseph Priestley Viltshire tɛtʊ taa pɩnaɣ 1774. Pɛcɛlɛ-ɩ hɩɖɛ mbʊ se ɔkɩsɩzɛnɩ pɩnaɣ 1777 ɛlɛ Antoine Lavoisier Paarii tɛtʊ taa hana hɩɖɛ nɖɩ pɩtɩŋna krɛkɩ kɩbɩnʊʊ kʊnʊŋ yɔɔ se ὀξύς / oxys (cʊlʊ cʊlʊ pʊ-tɔbʊʊ se cɩnɛ se ñɩmɩŋ) nɛ γενής / genês (lʊlʊʊ tɛ).
Kpɛlɩ kpɛlɛkʊʊ tɛ kɔtɩɩ kɩɖam weyi ɛ-yʊsʊʊ mayaɣ kɔyɔ O2, keeke taa ɛnʊ payaɣ se ɔkɩsɩzɛnɩ nɛ kpɛlɩ kpɛlɛkʊʊ tɩnaa ya-ɩ se dɩyɔkɩsɩzɛnɩ, ɛ-taa wɛ ɔkɩsɩzɛnɩ tɛ pɩyʊ kɔtɩɩ waa naalɛ, nɛ pɔɖɔkɩ ɖama nɛ tamtʊ. Kedeŋga taa sɔŋaɣ ɛwɛ camɩyɛ kɔyɔ, dɩyɔkɩsɩzɛnɩ kɛ fefeku, kedeŋga taa kɔzɩ kɔzɩ teŋgu cɔlɔ kɩ-tɛ ɖɔʊ maɣna 20,8%.
Kalɩzaɣ kpaʊʊ
Ɛyaa mba pɛkɛ kalɩzaɣ kpaʊʊ ɖɔkɔtɔ naa kpaɣɖʊ 17 alɩwaatʊ taa yɔ, nɛ pɛwɛɛ ɛzɩ ɖɔkɔtɔ naa lɔŋ tɩnaa, pɛkɛ ɛyaa mba palɩna canaa mba paakɛ maacɩka laɖaa tɛ, pa-aa kɔyɔ Paracelse, Marsile Ficin, Roger Bacon ou Pietro Pomponazzi.
Seɣtiyaɣ
Seɣtiyaɣ, kɛ takʊʊ tɛ maɣzɩm kpɛlɛkʊʊ tʊmɩyɛ ɖeɖe, ajɔɔla tʊmɩyɛ kpɛlɛkʊʊ ɖeɖe nɛ wezuu kpɛlɛkʊʊ tʊmɩyɛ ɖeɖe, pɩkɛ pʊtʊ nɔɔyʊ weyi palakɩ-ɩ se pehiɣ pana fezuu kpɩnɛ tɛ laɣsɩ yɔ.
Ɛyʊ yɔɔdaɣ
Ɛyʊ yɔɔdaɣ pɩkɛ kpɛlɛkɩtʊ ndʊ ɛyʊ wɛna nɛ ɛpɩzɩɣ se ɛ nɛ ɛyʊ lɛlʊ panɩɩ ɖama tɔm yɔ. Yɔɔdaɣ kɛ pɩyʊ keekee weyi ɛyaa yɔɔdʊʊna ɖama ɖɩkpaɣ ɛzɩ Fransɩɩ kʊnʊŋ mbʊ yɔ. Ɛyʊ yɔɔdaɣ wɛna lʊlʊʊ nɛ ɖɛzʊʊ tɛ wɛtʊ, nɛ pɩtɩŋa payɩ mbʊ lɩna ɛyaa agbeela ndɩ ndɩ cɔlɔ nɛ kpɛlɛkɩtʊ cɔlɔ. Lɛɣtʊ kpɛlɛkɩtʊ pɩlɩna yɔɔdaɣ ɛzɩ pɩkɛʊ ɖama nɩnaʊ kɛ kʊnʊmɩŋ yɔɔ ñɩnʊʊ piliŋa. Kʊnʊmɩŋ yɔɔ ñɩnʊʊ pɩlʊʊ ŋgʊ kɩ-taa lɛ, ɖɩnaɣ ñɩnɩyaa sɔsɔ pa nɛ yɔɔ Saussure tɛ Ferdinand nɛ Noam Chomskey. Pɩlɩŋ lɛɛŋ ñɔsɔzʊʊ yɔɔdaɣ nɛ etiziɣ taabalɩyɛ ɛzɩ ɛyʊ yɔɔ maɣzɩm kpɛlɛkʊʊ tʊmɩyɛ, maɣzɩm kpɛlɛkʊʊ tʊmɩyɛ, hola wondu lɛɣtʊ tʊmɩyɛ, takayasɩ kɩmamasɩ kpɛlɛkɩnaʊ mbʊ yɔ.
Tɛrɩbɩyɔm
Kajalaɣ tʊ ñatana pʊtʊ nɔyʊ pɩtasɩna ɩtrɩyɔm kɛlɛ ɛtɔŋ se pʊtʊnaa lalaa wɛʊ yɔ pɛkɛ ɔkɩsɩdɩ waa mba paatɛma-wɛ tɩlɩɣ (kɛ sɛrɩyɔm nɛ tɩdɩmɩ taa yɔ), ŋgʊ lɛlʊ ñɔtɔŋ se ɛrɩbɩnɩ nɛ tɛrbɩnɩ pa naalɛ pɛwɛɛ. Pɩtalɩ pɩnaɣ 1866 lɛ, pɩtalɩna Robert Bunsen nɛ ɛ-cɔlɔ sɩŋɩyʊ Johan Bahr Heidelberg sukuli kɩtɛzʊʊ taa se ɛɖanɩ paazʊʊ pɛ-tɛ tɛyɩtʊ tɔm.
Tɩlɩtʊ pɩzɩtʊ
Anasaayɩ ñɩɣyɩŋ yɔɔ tʊmɩyɛ kɔma pɩlɩɩ nɛ pɛɖɛʊna ɛsɩndaa piŋ lɛ, mbʊ pɩsɩnɩna nɛ patɩlɩ wɛtʊ kɩbandʊ pɩlɩna yɔɔdaɣ yɔɔ, tɩlɩtʊ pɩzɩtʊ yeba nɛ patɩlɩ ɛyʊ wɛtʊ pɩtɩŋna palakaɣ kpɛlɛkɩtʊ tʊmɩyɛ pɩlɩna ɛyʊ wɛtʊ kɩbandʊ yɔɔ. Eyeba nɛ ɛpɩsɩ lɩmaɣza kpeekpe tɛ ɛjaɖɛ kpaɣ nɛ pɩnzɩ 1970 pɩcɛlɩna tɩlɩtʊ lɛɣtʊ yɔɔ nɛ fitenum yɔɔ kpɛlɛkʊʊ yɔɔ.
Pɩfɛyɩ se peyidi tɩlɩtʊ pɩzɩtʊ tɔm nɛ kpɛlɩ tɩlɩtʊ tɛ tɔm, ndʊ tɩlɩ kpaɣ pɩnzɩ 1956 nɛ 1960 alɩwaatʊ taa yɔ kɛ lɛɣtʊ maɣzɩm kpɛlɛkʊʊ tʊma ɖeɖe yɔ, kɔzɩ kɔzɩ Jerome Bruner nɛ George Armitage Miller pa-tʊma cɔlɔ kpɛyɛɛ Harvard sukuli kɩtɛzʊʊ taa. Pa nɛ ɛnʊ papa lɩza tɩlɩtʊ lɛɛtʊ pɩtɩŋna ñʊʊ taa lɔŋ kpɛlɛkʊʊ yɔɔ.
Kpeŋgbene
Kpeŋgbene kɛna wonuu nakʊyʊ kɩmaɣnaa nɛ kɩwɛna hɔɔlɩŋ loɖo nɛ pohuyi paa hɔɔʊʊ ŋgʊ lɛ pɔŋ kʊɖʊm pɩsɩɩna loɖo ŋgʊ. Pɩkɛna aleɣya wonuu nakʊyʊ nɛ paaleeyuna-kʊ lɛ, paɖʊ-kʊ fuwa nakayɩ taa nɛ pecidi nɛ pohuti. Pɩlɩɣʊ hɔɔlʊʊ ŋgʊ lɛ, kɩ-tɛ akɔntaa ŋlakɩ. Pasakɩ kpeŋgbena nɛ wondu ndɩ ndɩ. Papɩzʊ pasaɣna kpoŋgbolo, mɔɔ hʊɖʊbanaa yaa wonuu nakʊyʊ yem. Kpeŋgbene nɖɩ ɖɩ-hɔɔlɩŋ ɩnʊ ɩtɩŋga ɩwɛ kɩmaŋ nɛ paa hɔɔlʊʊ ŋgʊ lɛ, kɩ-walanzɩ taa maɣna ɛzɩ santimɛtanaa kʊɖʊm nɛ naalɛ pɛhɛkʊ taa. Paa hɔɔlʊʊ ŋgʊ lɛ nɛ kʊ-ñʊʊ. Pɩkpaɣna kʊɖʊmʊ pɩkɔɔ pɩsɩɩna loɖo. Paɖʊ ñʊŋ ɩnʊʊ ɛzɩma yɔ, pɛkpɛnda ɩ-hɔɔlɩŋ nɩɩlɛ weyi ɩha-ɖama nɛ siɣye, pɩkpɛndʊ pɩlɩɩ lʊbɛ. Pɩtasɩ ɖɔɖɔ lɛ, ñʊʊ kacalaɣ ñɩŋgʊ, naalɛ nɛ naatozo ñɩŋgʊ kpɛnda ɖoli kʊɖʊm kɛ kolaɣ ŋga kɛwɛ cʊlʊ cʊlʊ yɔ.
Ɖeeɣa
Tɩʊ wɛna hɔɔlɩŋ sɔsɔŋ naadozo. Hɔɔlɩŋ ɛnʊʊ yɔ : lila nɛ tiku nɛ pilinzi. Hɔɔlɩŋ ɛnʊ ɛ-taa lɛ, tiku petiŋ nɛ pɛhɛɛ-kʊ nɛ palɩzɩ kpoŋgbolonaa. Kpoŋgbolonaa wɛ ndɩ ndɩ. Kpoŋgbolonaa kɩwalaa wɛɛ. Paba palakɩna tablɩnaa nɛ kpelasɩ sɔsɔsɩ ndɩ ndɩ. Mba ɖɔɖɔ pɛhɛɣ nɛ pawazɩɣ lɔbʊtʊ sʊndʊ. Kpoŋgbolonaa palakɩna kuduyiŋ pɔɔyɩŋ nɛ mondola.
Simon Bolivar
Santísima Trinidad Bolívar y Palacios tɛ Simón José Antonio, pakɩlɩ-ɩ sɩmnaʊ nɛ hɩɖɛ ɖɩnɛyɔ se Simon Bolivar nɛ pɛɖɛyɩ-ɩ se Libertador. Palʊla-ɩ hasɩyaɖɛ kɩyakʊ 24 pɩnaɣ 1783 Caracas tɛtʊ taa Venezuela ɛjaɖɛ taa. Ɛsɩ saŋayɩŋ fenaɣ kɩyakʊ 17 pɩnaɣ 1830 Santa Marta tɛtʊ taa Colombie ɛjaɖɛ taa.
Bolivar liɖe kɛ Ziortza-Bolibar cejewiye cikpeɖe naɖɩyɛ taa, Biscaye (basque espagnol ajɛyɛ taa). Bolivar cejewiye kaawɛ Venezuela ɛjaɖɛ kpaɣ kajalaɣ wɛɛ wena Amerika nɛ Haɖɛ kaacaɣ kajalaɣ caɣʊ Ɛsɩpañɔlɩ ɛjaɖɛ yɔɔ.
Palʊla Bolivar pɩnaɣ 1783 hasɩyaɖɛ fenaɣ kɩyakɩŋ 24 nɛ 25 ɖooo taa, Plaza San Jacinto Caracas kuduyuu sɔsɔʊ nakʊyʊ taa nɛ ɛ-hɩɖɛ kpeekpe kɔyɔ Simón José Antonio de la Santísima Trinidad Bolívar y Ponte Palacios y Blanco, nɖɩ pɔsɔna-ɩ Ɛsɔ tɛ lɩm hasɩyaɖɛ fenaɣ kɩyakʊ 30 pɩnaɣ kɩtɩŋaɣ taa Caracas cɔjɔ kpaŋ taa, ɛ-ɖɛtʊ ɖɔkɔtɔ sɔsɔ Juan Félix Jerez Aristeguieta sɔna-ɩ lɩm mbʊ. Pɔtɔŋ pʊwɛ ɛzɩ ɛ-ɖɛtʊ ɛnʊ ɛhana-ɩ hɩɖɛ se Simon.
Golden Gate kondoloko
Golden Gate kɛ Etaazuunii kondoloko nakʋyʋ. Payaɣ-kʋ size ñɩɣlɩm nɔnɔɔ kondoloko. Kondoloko kʋnɛ, kɩkɛna Kaliforinii tɛ kondoloko ŋgʋ kususa cɛlɛmɛɛɛ yɔ. Kɩwɛ Etazunii ɛjaɖɛ taa, Kaliifɔrnii tɛtʊ taa. Kondoloko kʊnɛ kʊ-yɔɔ lɔɔɖa tɩnaa, kpokpona sayaa, cɛɛcɛ tɩna nɛ naŋgbanzɩ tɩnaa pɩzʊ pɔɖɔ kʊ-yɔɔ. Kɩtamasɩna kɩ-tɩ nɛ Sanfransiskoo tɛtʋ sɔsɔtʋ ndʋ tɩwɛ nɔɔ cʋlʋcʋlʋ taa nɛ hayi kiŋ hɔɔlʋʋ taa yɔ. Ŋgbɛyɛ nɖɩ payaɣ-ɖɩ se WPA yɔ, nɖɩ ɖʋna liidiye nɛ papɩzɩ pama Golden Gate Kondoloko kʋnɛ.
Samaɣ tɛ maɣzɩm kpɛlɛkʊʊ tʊmɩyɛ
Ɛyaa mba pawɩlaɣ samaɣ maɣzɩm tɔm Fransɩɩ ɛjaɖɛ taa ɖɩnaɣ pa-taa peeɖe Gustave Bon ñɩnʊ ɛlɛ ñɛkɛ samaɣ kpɛlɛkʊʊ tʊmɩyɛ tʊ nɛ ɛma takayasɩ kisuzasi sakɩyɛ pɩnaɣ 1895 alɩwaatʊ taa, Gabriel Tarde. Pɩkɔma pɩnaɣ 1900 lɛ, pala ketizaɣ 4 ŋga nakayɛ Paarii tɛtʊ taa ketizaɣ kekpelaɣ ajɛyɛ kpeekpe pɩlɩna maɣzɩm kpɛlɛkʊʊ tʊmɩyɛ yɔɔ kɛ Paarii tɛtʊ taa, Théodule Ribot kaaɖɛna kɔ-nɔɔ yɔɔ.
Samaɣ kpɛlɛkʋʋ lɛɣtʋ piliŋa
Anasaayɩ sukuli labʋ kʋɖʋmʋʋ ŋ́gʋ kʋ-nʋmɔʋ taa ɖɔɖɔ lɛ, ɛyaa sakɩyɛ tetisiɣ se pɛ-pɛlaa ɛla sukuli. Pɔtɔŋ se halɩpɩɣa tʋmɩyɛ kɛlɛ mɩzaɣ nɔɔ tʋmɩyɛ. Samaɣ kpɛlɛkʋʋ nɛ ka-tɩlʋʋ lɛɣtʋ piliŋa ñɩnɩɣna nɛ katɩlɩ mbʋ pʋyɔɔ ɛyaa sakɩyɛ tɔsɔɔlɩ se sɩ-halɩpiya ɛla anasaayɩ sukuli yɔ. Samaɣ kpɛlɛkʋʋ nɛ katɩlʋʋ lɛɣtʋ pilŋa ŋ́ga kɔcɔŋnana nɛ katɩlɩ nʋmɔŋ weyi pakpaɣna nɛ ɛyaa tɩŋa nɩɩ pɩ-taa se halɩpiya sukuli labʋ wɛ wazaɣ pɩdɩɩfɛyɩ yɔ.
Kpɛndɛ kaatɩlɩtʊ
Jung kɛ mbʊ lɛ Platon tɛ ŋgbɛyɛ taa ɛyʊ nɛ ɛñɔzɩ kuyu kuyu sɔnzɩ tɔm, ɖɔɖɔ Caama ɛyʊ yɔɔ keekee maɣzɩm tɔm, ɛɖanɩɣ pazʊʊ Friedrich Wilhelm Joseph von Schelling (1775–1854) nɛ Novalis (1772–1801) tʊma, ɛnʊ weyi ɛkɛ kajalaɣ tʊ weyi ɛlaba tʊmɩyɛ kaatɩlɩtʊ tɔmʊʊ yɔɔ yɔ, kɛlɛ Ernest Platner kaaɖɛyɩ nɔɔ ɛlɛ lubina tɔmpiye nɖɩ nɛ Caama kʊnʊŋ taa mbʊ se bewusstlos.
Pɩɣa
Pɩɣa kɛ ɛyʊ weyi ɛtaatɩɩpaɣlɩta se ɛla nabʊyʊ kɛ eɖeke yɔ. Pʊtɔbʊʊ se pɩkɛna kɩcɛyʊʊ se pɔcɔna pɩɣa yɔɔ camɩyɛ nɛ kapɩzɩ kala ɛyʊ. Pɩtɛkɛ cɛjɛnaa ɖekɛ cɔŋnana pɩɣa yɔɔ. Cɛjɛnaa yeke ɛɛpɩzʊ pawɩlɩ pɩɣa ɛjaɖɛ yɔɔ lɔŋ nɛ pɛmɩɩ. Samɣ ŋga kɛwɛ pɩɣa cɔlɔ yɔ kaɖʊ nesi pɩɣa lɔŋ sɩɩzʊ hɔɔlʊ taa. Ketɛŋga kpeekpe yɔɔŋgbɛyɛ nɖɩ ɖɩcɔŋna pɩɣa alafɩya yɔɔ yɔ, kalɩzʊ pɩɣa tɔbʊʊ se pɩɣa kɛna ɛyʊ weyi palʊla-ɩ cɩɩɩ nɛ pɩkɔɔ pɩsɩɩna pɩnzɩ hiuvnɛ litoozo yɔ.
YouTube
YouTube kɛ mbʋ payaɣ se ɛntɛrɩnɛtɩ yɔ, pɩ-hayɩm tɛ wilaʋ nakʋyʋ. Kɩkɛ « site web » nakʋyʋ. Ɛntɛrɩnɛtɩ hayɩm taa wilaʋ ŋ́gʋ kɩ-taa wɛ fideyonaa ndɩ ndɩ. Ɛyaa mba palakɩ tʋmɩyɛ nɛ YouTube yɔ, pʋ-tɔbʋʋ se ɛyaa mba pasʋʋ wilaʋ ŋgʋ kɩ-taa yɔ, papɩzɩɣ petiyini ɖama pe-fideyonaa ndɩ ndɩ.
Wɛɛkɩtʊ tɔm
Kpaŋ kʊdɔmɩŋ tʊmɩyɛ ɖeɖe lɛ tɔmpiye nɖɩ pɔyɔɔdʊʊ ɖɩ-tɔm lɛ kʊzʊʊ yɔɔ pañɩkɩɣ niiye ɛzatʊ tɔm yɔɔ kɛnɛ mbʊ pɩfɛyɩ ɖeu yɔ yɔɔ kɛnɛ kɛlɛ tɔm hʊtʊ sakɩyɛ wɛɛ pɩcɛlɩna lɩmaɣzɩyɛ nɖɩ ɖɩ-yɔɔ. Maɣzɩm taa wiluu tʊmɩyɛ ɖeɖe lɛ, Sigmund Freud ñaɖʊ tɔm ndʊ kɛ kʊzʊʊ nɔmɔʊ taa kɛnɛ, pɩkɛ lɩmaɣzɩyɛ kɩkɛzɩyɛ nɛ pɩkɛ hɩnɛ nɛ kodiye pañɩndʊ. ɛcɔŋna lɛ pɩɣa tɛ lɩmaɣzɩyɛ ɖɩkɩlɩ wɛʊ.
Tɔmpee lɛɛna wena añɔtɩna-ɖɩ yɔ ana yɔ, pɩfɛyɩ ɖeu, kañatʊ, efeletu, ɛzaɣʊ, lɛɣʊ tʊ, kʊdɔŋ, kʊzɔɔtʊ laɖʊ, lɛgɛdɛ tʊ, kʊzɔkpɛndɩyɛ tʊ, tɔmɩŋ ɖɔ sakɩyɛ. Tɔmpiye nɖɩ ɖɩlɩna latɛŋ tɔmpee naalɛ cɔlɔ per ɖɩ-tɔbʊʊ se pɩlɩna nɛ vertere ɖɩɖɩ tɔbʊʊ se lɛɛzɩyʊ yaa kɛzɩyʊ.
Milgram lɛɣtʊ tɔm
Milgram lɛɣtʊ tɔm pɩkɛ maɣzɩm kpɛlɛkɩtʊ ndʊ palaba-tʊ kpaɣ pɩnzɩ 1960 nɛ 1963 hɛkʊ taa yɔ pɩtɩŋna Amerika maɣzɩm kpɛlɛkʊʊ tʊmɩyɛ tʊ Stanley Milgram yɔɔ. Lɩmaɣzɩyɛ ɖɩ-tʊmɩyɛ kaakɛ kpem pana ɛyʊ tɛ tɩ luzuu ɛ-kɩkpaɖʊ tɛɛ kamaɣ, pʊ-tɔbʊʊ ɛyʊ weyi ɛkɛ kaɖɩka yaa paɣtʊ tɛ ɛyʊ yɔ.
Maɣzɩm taa tazʊʊ tʊmɩyɛ
Maɣzɩm taa tazʊʊ tʊmɩyɛ, Sigmund Freud kɛna kiɖe ɖʊyʊ kɛlɛ ɛlɩzɩ tɔbʊʊ se ɖɩnɩɩ, kajalaɣ lɛ, pɩkɛ piye piye wiluu tʊmɩyɛ nɛ pɩcaɣ kaɖɛ piŋ. Nabʊlɛ lɛ, pɩkɛ ɛzɩma patɩŋna nɛ pawazɩ kpaŋ kʊdɔŋ yɔ nɛ hola kʊdɔmɩŋ.Nabʊtozo lɛ, pɩkɛ maɣzɩm kpɛlɛkʊʊ tʊmɩyɛ.
Léonard de Vinci
Sɔdʊ kʊnɛ kɩkɛna weyi ɛ-lɩmaaza wɛ paa tʊmɩyɛ nɖɩ lɛ ɖɩ-taa. Ɛkɛna ñɩnɩyʊ, manzʊmalɩɩ nɛ wendu teyʊ, tamaɣ lɩzɩyʊ, tomnasɩ ñɩnɩʊ tʊ, tomnasɩ ɖɔnɛ kpɛlɛkɩyʊ, weyi ɛñɔɔzʊ ɛsɩyɛ egbena nɛ kazandu ñɔɔzɩtʊ tʊ, ɛkɛna ɖɔɖɔ soo maɖʊ. Pɩtasɩɩna piɖekɛ, ɛkɛna lakɩŋ nɛ tɩŋ sɔʊ yɔɔ cɔnɩyʊ, tɛtʊ sɔsɔtʊ ɛsɩnda wobu tʊ, luɖu, tɔlɩm tayʊ, ñʊʊ taa maazɩm ɛyʊ, saayʊ, kpalahʊwa lʊyʊ, keesi maɖʊ, ɛlaba sukuli ŋgʊ kɩ-taa pɛkpɛlɛkʊ ɛyʊ tomnaɣ tɔm yɔ nɛ ɛkɛ ɖɔɖɔ roomamaŋ zʊlɩmɩyɛ taa takayaɣ kɩkalaɣ mayʊ.
Ellen Sirleaf Johnson
Palʋla ɛ-cɔzɔnaa naalɛ nabɛyɛ Liberiya ɛjaɖɛ taa. Payaɣ ɛ-caa se Jahmale Carneɣ Johnson. Amerika tʋ nɔɔyʋ kakpaɣ Liberiya halʋ nɛ paɖʋ hɔʋ nɛ pɛwɛɛ Liberiya ɛjaɖɛ taa. Hɔʋ ŋ́gʋ kɩcɔŋna Ɖoɖoo Ellen Johnson Sirleaf caa yɔɔ nɛ ɛ́lɛ kɔɔ ɛla ɛyʋ nɛ ɛkpaɣ halʋ nɛ ɛlʋlɩ-ɩ.
Payaɣ Ɖoɖoo Ellen Johnson Sirleaf liɖe taa tʋ nɔɔyʋ ɖɔɖɔ se Ɖacaa Hilary R. W. Johnson. Ɛ́lɛ kɛŋna Liberiya ɛjaɖɛ ñʋʋdʋ kajalaɣ tʋ. Palʋla-ɩ ɛ-ɛjaɖɛ ńɖɩ ɖɩ-taa.
Yamusukro
Tɛtʊ tʊnɛ tɩwɛna Kotidiivuwari ɛjaɖɛ hɛkʊ taa ɖeyi ɖeyi nɛ tɩñɔtɩna ɖenɖe payaɣ se payaɣ se Lɩŋgamʊʊ yɔ. Pɩposina Abɩɩjaŋ tɛtʊ nɛ kilomɛtanaa 248 yɔ. Ɛzɩ ajɛya lɛɛna taa tɛtʊ sɔsɔtʊ ñɩnɩɣ se tɩɖʊ taabalɩyɛ nɛ lɛɛna taa ñɩndʊ se paɖʊ taabalɩyɛ nɛ pala tʊma kʊɖʊma yɔ, Yamusokro tɛtʊ nɛ Fransɩɩ ɛjaɖɛ taa ñɩndʊ ndʊ payaɣ-tʊ se Luzaricɛsɩ yɔ nɛ Purkina Fasoo ñɩnɖɛ taa ñɩndʊ ndʊ payaɣ se Kʊdʊgʊ yɔ, paɖʊ taabalɩyɛ nɛ palakɩ tʊma kʊɖʊma.
Chimamanda Ngozi Adichie
Ɛ-caa kawɩlaɣ sukuli kɩtɛzʊ ŋgʊ kɩ-taa akɔnta ŋgʊ kɩtazʊʊ huwa lɛɛna taa nɛ payaɣ-kʊ staatistiki yɔ nɛ e-ɖoo ñɔɔzaɣ sukuli ŋgʊ kɩ-tʊma ɖamɩŋ taa. Pɛkɛ kooka ŋga payaɣ-kɛ Abaa yɔ ka-taa ùba nɛ pɛwɛ Anambra taa. Chimamanda Ngozi Adichie kaawɛna pɩnzɩ 19 lɛ, ɛɖɛɛ Etaazunii, Pɛnsilvanii tɛtʊ taa nɛ ɛpaɣzɩ communication et les sciences politiques kpɛlɛkʊ sukuli kɩtɛzʊ ŋgʊ kɩwɛ Trɛksɛlii, Fiilaadɛlfiya tɛtʊ taa yɔ kɩ-taa. Pɩnaɣ 2001 kɛ ɛmʊ e-sukuli ŋgʊ kɩ-takayaɣ nɛ ɛ-tʊmɩyɛ kɛkɛdɩna ɛ-wɩlɩyaa pɩkɩlɩ lala payɩ nɛ paha-ɩ samtʊ tʊmɩyɛ nimiye.
Wayɩ yɔɔ hɔɔlʋʋ (surface)
Piliŋa ŋ́ga kɔcɔŋnana nɛ kanaɣ ɛzɩma lɩm kpeŋ kpolo kpolo kpem mbʋ yɔ. Piliŋa ŋ́ga ɖɔɖɔ kɛkpɛlɛkɩɣna nɛ katɩlɩ ɛzɩma mbʋ heɣlim lɩm kpeziɣ yaa wɛɛkɩɣ wondu wɛɛkʋʋ mbʋ yɔ.
Chinua Achebe
Albert Chinualumogu Achebe laba sukuli camɩyɛ pʊkɔɔ pɩtalɩ sukuli kɩtɛzʊʊ taa Iibaadaŋ nɛ pʊwayɩ lɛ ɛɖɔna Afrika ajɛya ndɩ ndɩ taa wobu nɛ pɩtamna Etaazunii. Pɩnaɣ 1958 kɛ ɛ-kacalaɣ takayaɣ, Ɛjaɖɛ wɛɛkaa (Le monde s'effondre (Things Fall Apart) lɩwa. Salaŋ fenaɣ 1961 ɛkpaɣ halʊ, Christie Chinwé Okolie, nɛ pɛwɛɛna pɩya naanza nɛ nzɩ yɔ: Chinelo, Cidi, Nwando nɛ Ikechukwu. Pɩnaɣ 1972 pazɩ Albert Chinua Achebe kɛ aseeɖe tɔm maʊ takayaɣ nakɑyɩ ñʊʊdʊ nɛ nɛ ŋga payaɣ se Obike. Pɩnaɣ 1987 taa lɛ malɩŋ ŋgbɛyɛ sɔsɔyɛ nɖɩ ɖɩwɛna Najeriya nɛ hayʊ kiŋ yɔ ɖɩsɔɔlɩ se ɛkɛna ŋgbɛyɛ nɖɩ ɖɩ-ñʊʊdʊ tɛɛ tʊ. Pɩla mbʊ ɖɔɖɔ, ɛlɛ etisaa se paanɩ ɛtɩlɩ se pɩfɛyɩ kaɖɛ kɛ hadɛ tʊ se ɛpɩzɩ ɛla tʊmɩyɛ kɛ hayʊ kiŋ ɖenɖe Mola tʊ wɛ nɔɔ yɔɔ yɔ.
Albert Chinua Achebe wɩla sukuli kɛ sukulinaa sʊsaa taa ɛzɩ Nanjeriya peeɖe yɔ, Aŋgilisi, Amerika, Niwuyɔrkɩ nɛ Prownii taa. Pɩnaɣ 1900 taa kɛkpɛdɛsaɣ nakayɩ caɣza-ɩ tataa nɛ pʊkɔɔ pɩtalɩ lakɩŋ fenaɣ 21 wiye pɩnaɣ 2013 nɛ Pɔstɔnii ɖakʊta taa ɛ-klʊdɔŋ tɔcɔ ɛwɛna pɩnzɩ 82.
Jean-Paul 2
Ɛkɛ sukuli laɖʊ Pɔlɔɔñɩ sukuli kɩtɛzʊʊ taa ɛyʊ yɔɔ maɣzɩm kpɛlɛkʊʊ pɩlʊʊ taa mbʊ lɛ, ɛlakɩ amʊʊza eyaa mba pataasɔɔlɩ Caama ñɩma tɔm taa, wayi yɔ ɛsʊ mɛɛsaɣ tɛɛ fata naa pɩlʊʊ taa pɩnaɣ 1942. Pakpa-ɩ cɔjɔtʊ pɩnaɣ 1946, lɛ ɛtɛma labʊ sukuli Room nɛ Fransɩɩ, ɛkɛ cɔjɔ layʊ Pɔlɔɔñɩ kpɛndɛ ñɩm tɩnaa tɛ pɩnaɣ 1948 kɛ evebiyaa cɔlɔ. Ɛtɛma maʊ ɛ-tɛ tɔm kɩcɔɔlɩtʊ takayaɣ pɩcɛlɩna sɔɔlɩm kɔzɩ kɔzɩ hɔʊ taa sɔɔlɩm yɔɔ lɛ, cɔjɔ toko kɩsɛmʊʊ tʊ Saapieha ya-ɩ sukuli kɩtɛzʊʊ taa. Ɛpɩsɩ pɩnaɣ 1958 episikɔpʊ weyi ɛkɩlɩ kɛʊ pɩɣa yɔ Pɔlɔɔñɩ ɛjaɖɛ taa.
Ɛ-tɛ cɔjɔtʊ ɖoŋ (pɩnzɩ 26, fenasɩ 5 nɛ kɩyakɩŋ 18) kɛ kpaɣ sɔnɔ alɩwaatʊ tʊnɛ tɩ-taa naatozo ndʊ tɔm kɛdɩtʊ hɔɔlʊʊ taa katoliki ɛyaa tɛ sɩɩna Pierre kiɖeɖeu nɛ Pie 9 tʊ. E-kewiyitu alɩwaatʊ taa ewoba ajɛyɛ 129 taa, ɛyaa mba patɩlɩ yɔ patalɩ ɛyaa miliiyɔɔ waa 500, ɛlaba kedizasɩ sɔsɔsɩ sakɩyɛ, ɛɖʊ laŋhɛzɩyɛ taa ɛyaa 1340, ɛpɩsɩ ɛyaa 483 kiɖeɖema.
Kpaŋ
Kpaŋ kʊdɔŋ (pama-ɖɩ nɛ krɛkɩ kʊnʊŋ taa ψυχή, pʊ-tɔbʊʊ se fezuu, kalɩzaɣ, pɩkɛ sakɩyɛ yɔɔdaɣ taa tɔmpiye kɛ maɣzɩm kpɛlɛkʊʊ tɩnaa tɛ tʊmɩyɛ ɖeɖe, nɛ pɩwɩlɩɣ se kpaŋ kʊdɔŋ nakʊyʊ yaa ñʊʊ taa cɔʊʊ nɛ kʊdɔŋ tʊ ɛnʊ mbʊ pɩwɛ ɖeu yɔ ɛɛlakɩ-pʊ.
Hɩlaɣ
Tɔm biye hɩlaɣ kɛna cɩmʊ wonuu ŋgʋ kʋpɔzɩɣ siŋŋ size kɩ-hʋlʋyʋ ɛwɛna feziŋ camɩyɛ yɔ. Pa-hʋlʋʋ kɛ lɛ, ke-wilitu lɩɣʋna heelim mbʋ hʋlʋyʋ hosu yɔ pɩ-taa. Heelim mbʋ piyekina nɛ, hɩlaɣ pazɩɣ wiliu. Heelim mbʋ pɩlɩɣna hʋlʋyʋ ndomee yɔɔ. Hɩsɩ nasɩyɛ wɛɛ lɛ, pasaɣ-sɩ nɛ tɩŋ, nɛ nasɩyɛ ɛlɛ ñɩɣtʊ ndɩ ndɩ palabana-sɩ yaa hʊɖʊbanaa kɛ palakɩna paba. Poluki hɩsɩ nasiyɛ nɛ mɔɔ nɛ patʊlɩ-sɩ pɔŋ sakɩyɛ sɩ-hɛkʊ taa.
Kaspɩyɛnii teŋgu
Kaspɩyɛnii teŋgu kɛna lɩm wadaɣsɔsɔɣa nakɩyɩ nɛ kɛwɛ Azii wɩsɩ ɖɩɖʊyɛ taa. Lɩm pɔɔ ŋga payaɣ-kɛ se Vɔlga yɔ, ka-taa lɩm kpeŋna kɩ-taa. Wisi ɖɩlyɛ nɛ wɩsɩ ɖʊyɩ taa lɛ, Azii hɛkʊ nɛ hɛkʊ taa kataŋga sɔsɔɣa nakɩyɛ kɛ teŋgu kʊnɛ kɩzɩna kamaɣ piyele wɩsɩ ɖɩɖʊyɛ taa nɛ hadɛ kiŋ ɖɔɖɔ ɛlɛ, kokaazi nɛ Ɛlburzi piisi ñɛwɛna.
Ludwig van Beethoven
Palʊla Ludwig van Beethoven kɛ Bɔnɩ tɛtʊ taa, Caama ɛjaɖɛ taa kɛ saŋayɩŋ fenaɣ 15 yaa 16 wiye pɩnaɣ 1770 nɛ ɛsɩ Viyɛnɩ tɛtʊ taa, Otrisi ɛjaɖɛ taa ɛɛwɛna pɩnzɩ 56. Ludwig van Beethoven kɛna weŋgalɩyʊ nɛ cɩmʊ maɖʊ. Viyɛnɩ tɛtʊ taa lɛ ɛnʊ lɛ kpaagbaa tʊ weyi ɛwɛ lɩmaɣza cɔlʊʊ pɩlɩʊ taa yɔ. Pʊcɔ nɛ pɩɖɩkʊna-ɩ lɛ, Gluck, Haydn nɛ Mozart kɛ pɩɩɖɩʊna. Ɛ-tʊmɩyɛ labʊ taa kɛ evemye naɖɩyɛ ɛ-taabalʊ  Haydn heya-i se ɛkɛna ɛyʊ weyi papɩzʊpɔtɔmɩ-ɩ se ɛwɛna ñɔŋ sakɩyɛ, laka sakɩyɛ nɛ ciyamna sakɩyɛ yɔ. E-wendu wɛ ndɩ ndɩ nɛ natʊyʊ wɛ tɛmm.
Ɖoŋaɣ
Ɖoŋaɣ kɛna minziiki wonuu kɩmabʋʋ ŋgʋ kɩwɛ kuluŋgulu yɔ. Nabɛyɛ yaɣ se ɖoŋaɣ, lɛlaa ñayaa se loŋaɣ. Ɖoŋaɣ wɛ kpeɖe tɩyɛ. Paasakɩ paa tɩʋ ŋgʋ ɖoŋaɣ. Tɩŋ nɩɩyɛ wɛ kooŋ nɛ ɛnʋʋ pasakɩna ɖoŋanzɩ. Paapaŋ ɖɔɖɔ ɖoŋaɣ nɛ paa kpɩnɛ nɖɩ ɖɩ-tɔnʋʋ. Ɖɩkpaɣ ɛzɩ heu tɔnʋʋ mbʋ yɔ. Paapaŋ ɖoŋaɣ nɛ ɛ-tɔnʋʋ. Pʋnʋ kɩbɩnʋ tɔnʋʋ papaŋna ɖoŋaɣ.
Ɖoŋaɣ kɛ sɔnzɩ labʋ wonuu sɔsɔʋ nakʋyʋ, kɔzɔ kɔzɩ atɛ wonaʋ nʋmɔʋ taa. Kɛkɛ ɖɔɖɔ sɔnzɩ wonuu kaɖɛ ñɩŋgʋ nakʋyʋ siŋŋ. Pʋ-yɔɔ paamakɩ-kɛ lona tɩŋa taa. Pʋ-tɔbʋʋ se ke-witu ɖɔɔnʋʋ agɔlɩma naayɛ.
Madilu System
Palʊla Jean de Dieu Madilu Bialu Makiese Wabulakombe kɛ agoza fenaɣ 28 wiye pɩnaɣ 1950 kɛ Kisantu ɖoŋgiye taa, Paa-koŋgo ɛgetiye taa Koŋgo ɛjaɖɛ taa nɛ ɛsɩ kɩyɛna fenaɣ taa kɩyakʊ 11wiye pɩnaɣ 2007 kɛ Kɩnsasa. Ɛkɛna Koŋgo taa hendu teyu sɔsɔ nɔɔyʊ.
Mao Zedong
Mao Zedong kɛna Sinii ɛjaɖɛ taa sɔdʊʊ nakʊyʊ nɛ sɔɔjanaa ñʊʊtʊ. Palʊla-ɩ saŋgayɩŋ fenaɣ kɩyakʊ 26 pɩnaɣ 1893 kɛ Sinii ɛjaɖɛ taa nɛ ɛsɩ salaŋ fenaɣ kɩyakʊ nakʊ pɩnaɣ 1976 kɛ Pekɩŋ tɛtʊ taa, ɛɛwɛna pɩnzɩ 82. Ɛnʊ lɩzɩna ŋgbɛyɛ ndɩ payaɣ-ɖɩ se Sinii ɛjaɖɛ kɩkpɛndɩyɛ yɔ nɛ ɛkɛna ɖɔɖɔ ŋgbɛyɛ nɖɩ ɖɩ-ñʊʊdʊ kpaɣna pɩnɑɣ 1949 pʊkɔɔ pɩsɩɩna ɛ-sɩm pɩnaɣ 1976.
Hoye
Paa wonuu ŋgʋ kɩwɛna hoye (base), pʋ-tɔbʋʋ se paa wonuu ŋgʋ kɩcaɣ nabʋyʋ yɔɔ. Mbʋ pʋ-yɔɔ paa wonuu ŋgʋ kɩcaɣ yɔ payaɣ se hoye. Mbʋ payaɣ se hoye yɔ, pʋwɛna tɔbʋʋ lɩzʋʋ ndɩ ndɩ.
Akɔntɔ labʋ lɛɣtʋ piliŋa hɔɔlʋʋ taa lɛ, mbʋ payaɣ se hoye yɔ, pʋwazʋʋ kʋɖʋm kʋɖʋm matʋ nʋmɔʋ taa pɩdɩɩfɛyɩ. Maɣzʋʋ hɔɔlʋʋ taa lɛ, mbʋ payaɣ se hoye yɔ, mbʋ wazɩɣna nɛ palakɩ kɛgɛdaɣ ñʋʋ tʋma.
Mbilia Bel
Mbilia Bel hɩɖɛ kɩsɛsɛyɛ kɔyɔ Marie-Claire Mboyo Moseka nɛ palʊla-ɩ pɩnaɣ 1956 kɛ Koŋgo ɛjaɖɛ taa. Ɛkɛna ɛjaɖɛ nɖɩ ɖɩ-taa hendu teyu sɔsɔ nɔɔyʊ. Ɛɛwɛna pɩnzɩ hiu nɛ lʊbɛ lɛ ɛpaɣzɩ hendu teu. Ɛle ɛɛpaɣzɩna patʊ nɛ lala, ɛzɩ Abeti Masikini yɔ pe-hendu maazɩɣ. pUwayɩ yɔ ɛnɛ Sam Mangwana papaɣzɩ hendu teu panaalɛ.
Mani Bella
Mani Bella hɩɖɛ maɣmaɣ kɛlɛ Véronique Mani Bella. Palʊla-ɩ aloma fenaɣ kɩyakʊ 29 wiye pɩnaɣ 1987 kɛ Yawʊnde tɛtʊ taa Kameruni ɛjaɖɛ taa. Pɩnaɣ 2010 kɛ pasɩma-ɩ se ɛkɛna weyi eteɣ hendu yɔ ɛlɛ ŋga ɛya-kɛ se Pala Pala nɛ ɛlɩza-kɛ 2014 yɔ, ŋga hana-ɩ haɖɛ se patɩlɩ-ɩ yaa ɛka lila hendu teu taa.
Mdou Moctar
Ɛ-tatasɩ taa kɔyɔ: Anar, ɛlɩza-kɛ Sokoto (Naajeriya tɛtʊ taa) pɩnaɣ 2008; Sahel Sounds, (Amerika-tʊ weyi payaɣ-ɩ se Christopher Kirkley yɔ ɛsɩŋna-ɩ nɛ palɩzɩ-kɛ); Afelan.
Liidiye koozaɣ
Yee ɛyʋ ɛtʋlɩ mbʋ payaɣ se « compte » yɔ liidiye koozasɩ sɩnɛ sɩ-taa nakɛyɛ taa kɔyɔ, pʋ-tɔbʋʋ se ewokina e-liidiye nɛ ɛsɩɣ liidiye koozasɩ sɩnɛ sɩ-taa nakɛyɛ.
Luganda
Tɔm pee naayɛ tʊbʊ kɔyɔ:
{| class="wikitable" ! Kabɩyɛ ! Luganda
Kpɩtaʊ
Kpɩtaŋ naanza lakɩna fenaɣ kʊɖʊmaɣ ɛlɛ, pɩtɛkɛ fenasi tɩŋa wɛŋna kɩyakɩŋ ɖeyi ɖeyi. Lɛlaɣ fenaɣ wɛna kɩyakɩŋ 28 yaa 29, nɛ lɛɛsɩ taa lɛ kɩyakɩŋ 30 nɛ fenasɩ lɛɛsɩ ñɛwɛna kɩyakɩŋ 31. Pɩnaɣ taa kpɩtaŋ 52 yaa 53 wɛna nɛ kɩyakiŋ 365 yaa 366.
Ziido
Ziido kʊnɛ kɩkɛna lubɩyɛ nɖɩ ɖɩ-taa nesi nɛ naŋgbanzɩ pakɩlʊna tʊmɩyɛ labʊ. Jigorō Kanō wɩlʊ kaawɛna wɩlɩya ɛzɩ naatozo yɔ nɛ pawɩlɩɣ-ɩ Japɔŋ taa ɖooo caanaʊ tɛ kobudo nɛ ɛkɔma ɛwɛɛna pɩnzɩ 21 lɛ, ɛsɔɔlɩ se ɛlɩzɩ ɛ-maɣmaɣ ɛ-ziido lʊɖɛ nɛ ndɩ. Palʊla Jogoro Kano kɛ pɩnaɣ 1860 nɛ ɛsɩ pɩnaɣ 1938 ɛɛwɛna pɩnzɩ pɩnzɩ naalɛ fɛyɩ pɩnzɩ nɩɩnaza ( pɩnzɩ 78). Ɛɛwɛna pɩnzɩ 21 lɛ, Jugoro Kano lɩzɩ tɩlɩyɛ kɩfaɖɛ nɛ lɛɣtʊ kɩfatʊ natʊyʊ nɛ ɛñɔɔzɩna jubudo aleɣya. Pɩla mbʊ lɛ, ɛyaa aleɣya kɩfana anɛ se Ziido Kodokaŋ. Ziido Kodokaŋ kʊnɛ, ɛɛpaɣzɩ-kʊ wɩlʊ sukuli taa nɛ ɛlɩzɩ kɩ-lɔnzɩnɖɛ kpɛlɛkʊ tɔbʊʊ nɛ lɩmaɣza naalɛ yeke. Kacalaɣ lɛ, ʒɩma ɛyʊ ɛkpaɣ e-kegbeka nɛ pɩsɩna-ɩ yɔ nɛ nabʊlɛ, ɖama sɩnaʊ nɛ ɛsɩndaa wobu.
Mory Kanté
Mandɩŋgɩ kewiyaɣ tɛ alɩwaatʊ kɛ palʊla Moty Kanté. Peeɖe wɛ Albadariya tɛtʊ taa nɛ pɩñɔtɩna Kisidougu haɖaa taa, pɩwɛna Kiinee ɛjaɖɛ nɛ hadɛ kiŋ. Payaɣ ɛ-caa se El Hadj Djeli Fodé Kanté nɛ pɩya 38 taa lɛ, Mory Kanté kɛna tɩnɩʊ. Kanté hɔʊ taa mba payɩ kɛna hendu teya, keeɣsi maya nɛ sɩ-maɖa, hendu teya, caanaʊ taa tɔm kɛdɩya nɛ ɖɔɖɔ aseɣla tɔm kɛdɩya.
1935
Pɩnaɣ 1935 kɛ pɩnaɣ 1935 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1935 kɛŋna 35 ñɩŋga. Kɛwɛ pɩnzɩ 1934 nɛ 1936 hɛkʋ taa. =1935 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Oliver N'Goma
Ɛ-tataɣ kɛnɛ kɔyɔɔ pɩtɩŋna nɛ ɛtasɩ lɩzɩʊ lɛɛsɩ nzɩ ɛyaɣ-sɩ se Icole nɛ Lusa yɔ. Pɩnaɣ 1995 taa kɛ ɛlɩza tataɣ lɛɛka, ADIA, nɛ pʊwɛ ɛzɩ kaka kɩla kacalaɣ ŋga yɔ. Pɩnzɩ looɖo wayɩ kɛ ɛlɩza lɛɛka, SEVA. Pɩnaɣ 2006 taa kɛ ɛlɩza ɛ-tɛɛ tataɣ naanza ŋga, SAGA. Ɛ-tatasɩ tɩŋga wɛɛ ɖeu camɩyɛ.
Papa
Kajalaɣ Roma episikɔpʊ weyi pɛcɛla hɩɖɛ nɖɩ se papa yɔ, kpaɣɖʊ 4 wɛɛ taa yɔ, pɩlɩna cubiculum cɔjɔ nɔɔyʊ yɔɔ pakpa-ɩ nɛ paya-ɩ se Severus ɛnʊ payaɣ Marcellin (pɩnzɩ 296 ŋtalɩ 304), kɛlɛ panaɣ matʊ jussu pp [papae] sui Marcellini. Patʊʊ nɛ pama se PP tɔmpiye papa yɔ pɩwɛɛ ɖeu kɔzɩ kɔzɩ nesi ñɩɣ ɖeɖe takayasɩ taa (ɛzɩ papa Benoît 16 yɔ ɛñɩkaɣ takayasɩ taa lɛ ɛmaɣ tʊnɛ yɔ Benedictus PP XVI), pakatɩɣ ɖɔɖɔ matʊ ndɩ ndɩ tɔmɩŋ ɛ nɛ yɔ ɛzɩ Papa urbis Romae (aeternae) pʊ-tɔbʊʊ se Roma tɛtʊ taa papa (maatɛŋ).
You sɩɣa
You sɩɣa kanɛ, kɔtɔbʋʋ pɩzʋʋ pɩkɛ size kɛkɛ you sɩɣa lɔŋ ŋga yaa kɩbɩbɩwaɣ. You sɩɣa kanɛ, kɛkɛ ɖɔɖɔ ɖoo kpaɖʋ nɛɛlɛ (20) n̄ɩŋgʋ taa kɛ sɩɣa ŋga kɔhɔʋ kɛ you sɩɣa hɔʋ yɔ.
Krɩkɛtɩ
Krɩkɛtɩ tomnaɣ taa hayɩsʊʊ aleɣya naayɛ. Pɩkɛna alɣya wena ɛyaa sakɩyɛ pɩzʊ nɛ peleɣyɩ yɔ. Pamakɩ-kʋ nɛ ɖaʋ. Kɩ-pɔza maɖaa hɔlɩŋ nɩɩlɛ, paa hɔlʋʋ ŋgʋ maɖaa kpɛnda hiu nɛ kʋɖʋm. Pamakɩ-kʋ kadaɣ taa, nɛ kadaɣ ŋga kɛwɛ kulukulu ɛzɩ yaɖɛ yɔ. Kadaɣ kanɛyɔ, kɔyɔ nɛ n̄ɩtʋ ndʋ paya tʋ size kaazɔɔ yɔ. Kɛ-hɛkʋ taa nɛ lone nɖɩ ɖɩwalanzɩ tala mɛta waa nɛɛlɛ ɖalakɩŋ taa mbʋ yɔ.
Ɖɔɖɛ
Ɖɔɖɔ wɛ wazaɣ pɩdɩɩfɛyɩ ɛyʋ wezuu caɣʋ tɩŋa taa. Ɛyʋ ɛɖɔʋ ɖɔɖɔ camɩyɛ siŋŋ kɔyɔ, anasaayɩ huɖe ɛɛtazɩɣ-ɩ wɛnaʋ kɩjɛyʋʋ. Ŋgʋ anasaayɩ huɖe kʋʋna tɛtʋ mʋzʋŋ. Nɖɩ kɔŋna-ɖʋ kʋdɔmɩŋ ndɩ ndɩ ɖɔ-tɔɔnasɩ tɔɔʋ nʋmɔʋ taa. Pʋ-tɔbʋʋ se anasaayɩ huɖe kʋʋ tɔɔnasɩ nzɩ ɖɩhayɩɣ-sɩ nɛ kʋ yɔ sɩ-taa ñɩm sakɩyɛ.
Pablo Picasso
Ɛ-wilɩya kɔyɔ Pablo, Diego, José, Francisco de Paula, Juan Nepomuceno, María de los Remedios, Crispín Cipriano de la Santísima Trinidad Ruiz Picasso. Pablo wɛna hala naalɛ nɛ payaɣ kajala-tʊ se Olga Khokhlova (1918 - 1955) nɛ naalɛ tʊ yɔ Jacqueline Roque (1961- 1973). Picasso piya kpɛndɩ naatozo: Claude Picasso, Maya Widmaier-Picasso nɛ Paloma Picasso.
Fezitu
Heelim tɩŋgʊna heelim kɛŋgɛ nɛ pitii hʊzɩŋ taa. Peeɖe heelim mbʊ pɩtɛʊ ɖama calɩm fuzi taa nɛ pɩɖɛɛ calɩm taa nɛ pɩcalɩ-pʊ. Heelim mbʊ pɩ-taa nɛ anaɣm mbʊ payaɣ-pʊ se ɔkɩsizeɛnɩ yɔ nɛ alɩwaatʊ ndʊ calɩm fusi kɛyɛlɩɣna heelim mbʊ ɛyʊ calɩm tɩŋa taa lɛ, piyeki anaɣm mbʊ nɛ pɩkpaɣ azʊma wena awɛ calɩm taa nɛ payaɣ-pʊ se tiyɔkɩsididekarbɔnɩ yɔ nɛ pɩlɩzɩ nɛ awayɩ. Lakasɩ nzɩ sɩnaalɛ kɛ wezuu nɛ fezuu.
Ajɛyɛ hɛkɩŋ taa tabalɩyɛ kpɛlɛkʊʊ
Ajɛyɛ wena anɩna ɖama nɛ añɔtɩ ɖama ñʊŋ aɖʊ ɖama paɣtʊ pɩlɩna nɩnaʊ takayɩ hɔɔlaɣ 3 ŋga pɩnaɣ 1961 kɛ Vienne tɛtʊ, paɣtʊ nɛ pʊ-tʊma ana ɖɩnaɣ yɔ. kajalaɣ lɛ, kɩkpɛndʊʊ ajɛyɛ paa nɖɩ lɛ ɖɩwɛʊna ɖɩ-lone taa caɣyʊ, naalɛ taa lɛ pakandɩɣ ɛjaɖɛ ñɩm yɔɔ pɩlɩna paɣtʊ ndʊ paɖʊ ɖama yɔ tɩ-yɔɔ, nabutozo lɛ patɩlɩ ɖama yɔɔdɩnaʊ nɛ ɖama midinau, naananza lɛ peheyiɣ ɖama takayasɩ taa tɔm kpayi kpayi pɩlɩna pa-tʊma labʊ hɔɔlʊʊ taa, kpaagbaa ɖeɖe lɛ ɖama nesi ɖʊʊ nɛ sɔɔlɩm, ɖama nesi ɖʊʊ tɔsʊʊ nɔmɔʊ taa ɛsakuliye hɔɔlʊʊ taa nɛ lɛɣtʊ nɔmɔʊ taa.
Papa Wemba
Papa Wemba kɛna hendu teyu, takayɩsɩ mayʊ nɛ tatasɩ lɩzɩyʊ. Palʊla-ɩ mɩsɩkʊm fenaɣ kɩyakʊ 14 wiye pɩnaɣ 1949 kɛ Labefu tɛtʊ taa, Koŋgoo ɛjaɖɛ taa nɛ ɛsɩ ɖomaɣ fenaɣ kɩyakʊ 24 wiye pɩnaɣ 2016 ɛɛwɛna pɩnzɩ 66 kɛ Abiidjaŋ tɛtʊ taa. Ɛ-sɩm laba pʊtɔdɩyɛ mbʊ pʊyɔɔ yɔ alɩwaatʊ ndʊ ɛɛɖɩɩna amʊza labʊ nɛ pɩkɛdʊ nɛ ɛyaa lɛ, pɩlaba-ɩ yɔɔɔ nɛ ɛɖɛ kɩɖɛʊ kɛlɛ mbʊ yɔ, pʊtɔbʊ se ɛsɩba. Ɛtʊla hendu teu ŋgbɛyɛ naɖɩyɛ nɛ paya-ɖɩ se Viva Musica nɛ ɛnɛ ɛ-asɛyʊ kɩpɩnʊ Shagi Sharufa.
Reniss
Pɩnaɣ 2013 taa lɛ ɛlɩza Afrkan Luv. Tataɣ kɛnɛ ka-taa été kʊnʊmɩŋ ndɩ ndɩ: Fransɩ, Angilisi, negumba (ɛ-maɣmaɣ ɛ-kʊnʊŋ) nɛ kʊnʊmɩŋ lɛɛŋ ndɩ ndɩ. Ɛ-tataɣ lɛɛka kɛlɛ C'est La Vie, pʊtɔbʊʊ se Wezuu caaɣʊ kɛlɛ mbʊ yɔ, Milkish, agoza fenaɣ 2016 taa kɛ ɛlɩza La Sauce. Pʊwayɩ lɛ ɛlɩza tatasɩ lɛɛsɩ sakɩyɛ.
1940
Pɩnaɣ 1940 kɛ pɩnaɣ 1940 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1940 kɛŋna 40 ñɩŋga. Kɛwɛ pɩnzɩ 1939 nɛ 1941 hɛkʋ taa. =1940 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Lɩŋgamʋʋ (Océan)
Kedeŋa yɔɔ lɩŋgamɩŋ tɩŋa taa payɩ lɛ, Pasifiki lɩŋgamʋʋ kɩlɩna walʋʋ. Yee pɛtɛyɩ kedeŋa kpeekpe hɔɔlɩŋ naadozo kɔyɔ, pasifiki lɩŋgamʋʋ kpakɩɣ hɔɔlʋʋ kʋɖʋmʋʋ mpilim. Kɩ-walanzɩ kɛ 166 241 km2. Pasifiki lɩŋgamʋʋ wɛ tɛtʋ wandamm waa naadozo hɛkʋ taa. Tɩwɛ Azii nɛ Amerika nɛ Oseyanii pɛ-tɛtʋ wandamm waa hɛkʋ taa.
Atɩlantiki lɩŋgamʋʋ wayɩ lɛ, Ɛndɩ lɩŋgamʋʋ tɩŋɩna walanzɩ nɛ cukaŋ pa-nʋmɔʋ taa. Ɛyʋ ɛɛpɩzɩɣ ɛya ɛndiyɛɛ lɩŋgamʋʋ lɩm taa, mbʋ pʋyɔɔ yɔ, ɖɔmpe sɔsɔna wɛ lɩŋgamʋʋ ŋgʋ kɩ-taa.
Ñɩm
Ñɩm, pɩkɛ pʊyʊ nɔɔyʊ tɩyʊʊ, pɩpɩzɩɣ pɩkɛ ñɩm kɩkpaɣm yaa ɛsɔdaa kuduyuŋ sakɩyɛ ɖɩɣa yaa ɖɔɖɔ ñʊʊ taa lɔŋ, pɩkɛ ùbʊ paa anɩ sɩma yɔ nɗ pakandʊʊ pɩyɔɔ pɩtɩŋna ɛyʊ sɔsɔ nɔɔyʊ yɔɔ (pɩpɩzɩɣ pɩkɛ ɛsɔ nɔɔyʊ yaa ɛyʊ maɣmaɣ), samaɣ, paɣtʊ, kpeekpe tovonum tɔm yaa ɛyaa tɩŋa sɔɔlʊʊ yɔɔ. Mbʊ Pierre-Joseph Proudon tɔŋ se pɩkɛ ɖoŋ wɛnaʊ pɩyʊ.
Kɩlɛmɩŋ lɩzʊʊ
Ñɩɣlɩm pɩsʊʊ tʊmɩyɛ laɖa ñɩna nɛ pana se mʊndʊsʊʊ pisuu liidiya ñɩɣlɩm. Pʊ-yɔɔ kɛ pɩnzɩ 1780 taa, Jacques Charles pɩza nɛ ɛlɩzɩ kacalaɣ foto nakʊyʊ ɛlɛ kɩtalɩɩ camɩyɛ. Ñɩniya naatozo panɛ pɔ-yɔɔ kɛ pɩna 1826 taa Nicéphore Niépce tɩŋna nɛ ɛpɩzɩ ɛlɩzɩ kɩlɛmpɩŋ nɩyɛ nɛ ɩwɛ weewee nɛ lɛɛŋ.
Yowanɛsɩbuuri
Yowanɛsɩbuuri nɛ Afrika nɛ Hadɛ kiŋ ɛjaɖɛ tɛtʊ sʊzɔtʋ Pretooriyaa hɛkʊ taa ɖaalakɩŋ maɣna ɛzɩ kilomɛtanaa nɩɩnɩwa yɔ. Siŋŋŋ taa lɛ Afrika nɛ Hadɛ kiŋ ɛjaɖɛ taa tɛtʊ sʊzɔtʊ wɛna tɛtʊ sʊzɔtʊ natutozo: Piretoriya, peeɖe kɛ komina tʊma sʊzɔna wɛɛ; Kap, taa paɣtʊ lɩzɩya ñɛwɛ nɛ piyele Ployemfontayinɩ ñɛkɛŋna tɔm hʊyaa hɔɔlʊʊ.
Wonuu
Platon nɛ Aristote pɛ-tɛ pɩvɛyɩ takʊ tɛ maɣzɩm lakasɩ taa lɛ, wonuu kɛŋna mbʊ pɩwɛʊ se nabʊyʊ tɩyʊna-pʊ yɔ. Pɩkɛna mbʊ ɛyʊ maɣzʊ-pʊ nɛ ɛnaɣ-pʊ yɔ. Pa-lɩmaɣzɩyɛ ɖɩnɛ, ɖɩɖɩ yebina nɛ Heidgger ñɔpɔzʊ ɛ-tɩ se yee pɩkɛ mbʊ yɔ, mbʊ ɛyʊ maɣzʊʊ pʊ-yɔɔ yɔ, ɛtɛma-pʊ sɩmna? Pʊpʊ yɔ maɣzɩm kɛ wonuu yɔɔ wɛʊ ɛzɩ kʊnʊmɩŋ yɔɔdasɩ paɣtʊ wɛʊ yɔ. Descartes ñɔyɔɔdʊʊ se wondu kɛna ɛyʊ maɣmaɣ maɣzɩm wɩlɩ-ɩ mbʊ yɔ. Kant naʊ taa lɛ, « lakayaɣ » tɛkɛna mbʊ pʊkɔŋ ɛyʊ ñʊʊ taa yem tuda nɛ ɛna-pʊ yɔ. Mbʊ pʊyɔɔ yɔ ɛyʊ ɛɛnaɣ wonuu maɣmaɣ kɛ ki-keem.
Cambridge sukuli kɩtɛzʊʊ
Cambridge sukuli kɩtɛzʊʊ kɛ weewe ñɩŋʊ kedeŋga kpeekpe taa. Sukuli ŋgʊ kɩcɛyɩ kɩ-tɩ nɛ kɩkpɛlɛkɩ sukuli piyaa kɩbɩnzɩ sɔsɔsɩ sakɩyɛ kɔzɩ kɔzɩ hɔɔlɩŋ ɛnɛ yɔ ɛ-taa, lɛɣtʊ tɔm, akɔnta labʊ, politiki tɔm, tɔm yɔɔ kandɩyaa, ɛyʊ yɔɔ lɩmaɣza tɔm, takayasɩ mayaa, ajɛyɛ ñʊŋ tɩnaa ɛzɩ, Stephen Hawking, Charles Darwin, James C. Maxwell, Ernest Rutherford, Bertrand Russell nɛ Alan Turing. Patʊlɩ Cambridge sukuli kɩtɛzʊʊ pɩnaɣ 1209 pɩtɩŋna Oxford sukuli piyaa nzɩ sɩsewa yɔ sɩ-yɔɔ, pɩlɩna mbʊ pa nɛ pa-ñʊŋ tɩnaa patanɩna ɖama. Kɛlɛ paa ɖooye lɛ, kɔlɛzɩ kɩbɩnʊʊ ŋgʊ kɩwɛ Cambridge yɔ ŋgʊ lɛ Peterhouse, patʊlɩ-kʊ pɩnaɣ 1284. Cambridge tɔbʊʊ se Cam kondoloko, ŋgʊ kɩkɛ lɩm pɔɔ ŋga katɩŋɩɣna tɛtʊ ndʊ tɩ-taa yɔ. Mbʊ pɩtɛyɩ kɩ nɛ Oxford ŋgʊ kɩɩwɛ pɩcɔ sukuli kɩtɛzʊʊ wɛɛ yɔ, Cambridge taawɛda alɩwaatʊ ndʊ tɩ-taa pʊcɔ patʊlɩ sukuli ŋgʊ.